cyanic-selkie/wikianc huggingface dataset:
കോഹിനൂർ
ഇന്ത്യയിൽ ആന്ധ്രാപ്രദേശിലെ ഗുണ്ടൂർ ജില്ലയിലുള്ള കൊല്ലൂർ എന്ന സ്ഥലത്തു നിന്ന് ഖനനം ചെയ്തെടുത്ത ഈ വജ്രക്കല്ല്, ഇന്ത്യയിലെ ഹിന്ദു, മുസ്ലിം, മുഗൾ രാജാക്കന്മാരുടേയും പേർഷ്യൻ, അഫ്ഗാൻ രാജാക്കന്മാരുടേയും കൈകളിലൂടെ കടന്നു പോയി വീണ്ടും ഇന്ത്യയിലെ സിഖുകാരുടെ കൈവശമെത്തുകയും തുടർന്ന് ബ്രിട്ടീഷുകാരുടെ കൈകളിലാകുകയും ചെയ്തു.
വിക്റ്റോറിയ രാജ്ഞി ഇന്ത്യയുടെ ചക്രവർത്തിനിയായപ്പോൾ, 1877-ൽ ഈ രത്നം അവരുടെ കിരീടത്തിന്റെ ഭാഗമായി. ഇതിനുവേണ്ടിയാണ്, 186 1/16 കാരറ്റ് (37.21 ഗ്രാം) ഭാരമുണ്ടായിരുന്ന ഈ വജ്രക്കല്ലിനെ ഇന്നത്തെ 105.602 കാരറ്റ് (21.61 ഗ്രാം) ആയി ചെത്തിമിനുക്കിയത്.
ചരിത്രം
right|thumb|250px|കോഹിനൂറിന്റെ സ്ഫടികമാതൃക - ഇന്നത്തെ രൂപത്തിൽ ചരിത്രപരമായ തെളിവനുസരിച്ച്, ആന്ധ്രാപ്രദേശിലെ ഗുണ്ടൂർ ജില്ലയിലെ പരിതാല എന്ന ഗ്രാമത്തിനടുത്തുള്ള കൊല്ലൂർ ഖനിയിൽ നിന്നാണ് ഈ വജ്രക്കല്ല് ഖനനം ചെയ്തെടുത്തത് ഇതിനെത്തുടർന്ന് ഇത്, അവിടത്തെ ഭരണാധികാരികളായിരുന്ന കാകാത്യ രാജാക്കന്മാരുടെ അധീനതയിലായി.
1323-ൽ ദില്ലിയിലെ തുഗ്ലക് വംശത്തിലെ സുൽത്താനായിരുന്ന ഗിയാസ് ഉദ് ദീൻ തുഗ്ലകിന്റെ സേനാനായകനായ ഉലൂഗ് ഖാൻ, കാകാത്യ രാജാക്കന്മാരെ തോൽപ്പിക്കുകയും കാകാത്യരുടെ ആസ്ഥാനമായിരുന്ന ഓറുഗല്ലു (ഇന്നത്തെ വാറങ്കൽ) കൊള്ളയടിച്ചു നശിപ്പിക്കുകയും ചെയ്തു. ഇങ്ങനെ കൊള്ളയടിച്ച് ദില്ലിയിലേക്ക് കടത്തിയ വിലപിടിപ്പുള്ള വസ്തുക്കളിൽ കൊഹിനൂർ രത്നവും ഉൾപ്പെട്ടിരുന്നു. തുടർന്ന് ഈ രത്നം ദില്ലിയിൽ പിൽക്കാലത്ത് അധികാരത്തിൽ വന്ന സുൽത്താന്മാർക്ക് കൈമാറിക്കൊണ്ടിരിക്കുകയും, 1526-ൽ മുഗൾ സാമ്രാജ്യത്തിന്റെ സ്ഥാപകനായ ബാബറുടെ കൈവശമെത്തുകയും ചെയ്തു.
മുഗൾ പരമ്പരയിലെ അഞ്ചാമത്തെ ചക്രവർത്തിയായിരുന്ന ഷാ ജഹാൻ, ഈ കല്ലിനെ, തന്റെ പ്രസിദ്ധമായ മയൂരസിംഹാസനത്തിന്റെ ഭാഗമാക്കി. ഷാ ജഹാന്റെ പുത്രൻ ഔറംഗസേബ്, പിന്നീട് ഈ രത്നത്തെ ലാഹോറിലേക്ക് കൊണ്ടുപോകുകയും അവിടെ താൻ പണികഴിപ്പിച്ച ബാദ്ശാഹി മസ്ജിദിൽ സൂക്ഷിക്കുകയും ചെയ്തു.
1739-ൽ പേർഷ്യയിൽ നിന്നുള്ള നാദിർ ഷാ, ഇന്ത്യ ആക്രമിച്ചതിനെത്തുടർന്ന്, കോഹിനൂർ രത്നവും, മയൂരസിംഹാസനവുമടക്കം കൊള്ളയടിച്ച് പേർഷ്യയിലേക്ക് കടത്തി. കോഹ്-ഇ നൂർ എന്ന പേര് ഈ കല്ലിന് നൽകിയത് നാദിർ ഷായാണെന്ന് കരുതപ്പെടുന്നു. 1739-നു മുൻപ് ഇങ്ങനെ ഒരു പേര് ഈ രത്നത്തിനു നിലവിലുള്ളതായി രേഖകളില്ല.
1747-ൽ നാദിർഷാ മരണമടഞ്ഞതിനുശേഷം, കോഹിനൂർ, അദ്ദേഹത്തിന്റെ പിൻ‌ഗാമിയും ചെറുമകനുമായിരുന്ന മിർസ ഷാ രൂഖിന്റെ കൈയിലായിരുന്നു. ഇദ്ദേഹം മശ്‌ഹദ് തലസ്ഥാനമാക്കി പടിഞ്ഞാറൻ അഫ്ഗാനിസ്താനും കിഴക്കൻ ഇറാനുമടങ്ങുന്ന ഖുറാസാന്റെ ഭരണാധികാരിയായിരുന്നു. 1751-ൽ അഫ്ഗാനികളുടെ ദുറാനി സാമ്രാജ്യസ്ഥാപകനായ അഹ്മദ് ഷാ അബ്ദാലി, ഷാരൂഖിനെ പരാജയപ്പെടുത്തി സാമന്തനാക്കിയതോടെ, കോഹിനൂർ രത്നം, അഹ്മദ് ഷാക്ക് കൈമാറേണ്ടി വന്നു
1809-ൽ അഞ്ചാമത്തെ ദുറാനി ചക്രവർത്തിയായിരുന്ന ഷാ ഷൂജ, തന്റെ അർദ്ധസഹോദരനായ മഹ്മൂദ് ഷായോട് പരാജയപ്പെട്ട് പലായനം ചെയ്യുമ്പോൾ കോഹിനൂർ രത്നം കൈവശപ്പെടുത്തിയിരുന്നു. ലാഹോറിലെ സിഖ് നേതാവ് രഞ്ജിത് സിങ്ങിനടുത്ത് അഭയം തേടിയ ഷൂജ, ഇവിടെ വച്ച് തന്റെ കൈയിലെ കോഹിന്നൂർ രത്നം 1813-ൽ രഞ്ജിത് സിങ്ങിന് കൈമാറി.
1849-ൽ ബ്രിട്ടീഷുകാർ സിഖുകാരെ തോൽപ്പിച്ചതോടെ കോഹിന്നൂർ രത്നം ബ്രിട്ടീഷുകാരുടെ കൈവശമെത്തി. തുടർന്ന് ഇത് ബ്രിട്ടീഷ് രാജ്ഞിക്ക് കൈമാറുകയും ചെയ്തു. . 1852-ൽ ആംസ്റ്റർഡാമിൽ വച്ച് വിക്റ്റോറിയ രാജ്ഞിയുടെ ഭർത്താവ് ആൽബർട്ട് രാജകുമാരന്റെ നേരിട്ടുള്ള മേൽനോട്ടത്തിലാണ് ഈ രത്നം ചെത്തിമിനുക്കിയത്. 1877-ൽ വിക്റ്റോറിയ ചക്രവർത്തിനിയായി ഇന്ത്യയിൽ അധികാരത്തിലേറിയതോടെ രത്നം അവരുടെ കിരീടത്തിന്റെ ഭാഗമായി.
അവലംബം
വർഗ്ഗം:വജ്രങ്ങൾ വർഗ്ഗം:മദ്ധ്യകാല ഇന്ത്യയുടെ ചരിത്രം വർഗ്ഗം:ചരിത്രത്തിലെ വിശിഷ്ടവസ്തുക്കൾ
വൃക്ഷാസനം
വൃക്ഷാസനം ഇംഗ്ലീഷിൽ Tree Pose എന്നാണ് പേർ.
അവലംബം
വർഗ്ഗം:യോഗ
1985-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക
വർഗ്ഗം:മലയാളചലച്ചിത്രങ്ങൾ വർഷം അനുസരിച്ച് വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ
അർദ്ധ മത്സ്യേന്ദ്രാസനം
ഇംഗ്ലീഷിൽ Half Spinal Twist എന്നു പേർ.
അവലംബം
വർഗ്ഗം:യോഗ
കിഴക്കൻ കടുവാവരയൻ
അമേരിക്കൻ ഐക്യനാടുകളുടെ കിഴക്കൻ പ്രദേശങ്ങളിലാണ് കിഴക്കൻ കടുവാവരയൻ (Eastern Tiger Swallowtail) കാണപ്പെടുന്നത്.
കിഴക്കൻ ശലഭങ്ങളിൽ രണ്ടു തരത്തിലുള്ള പെൺശലഭങ്ങളുണ്ട്. ഒന്ന് മഞ്ഞ നിറത്തിലും രണ്ടാമത്തേത് ഇരുനിറത്തിലും. മഞ്ഞനിറത്തിലുള്ളത് മിക്കവാറും ആൺ‌ശലഭങ്ങൾക്കു സമാനമായിരിക്കും. ചിറകുകളുടെ കീഴ്ഭാഗത്തുള്ള നീലനിറമാണ് പ്രധാനവ്യത്യാസം. ഇരുനിറത്തിലുള്ള പെൺ‌ശലഭങ്ങളിൽ മഞ്ഞ പുള്ളികൾ മാത്രം അങ്ങിങ്ങായി കാണാം. എങ്കിലും ഇവയുടെ ചിറകുകൾക്ക് കടുവാവരകളുടെ ചെറുനിഴലുണ്ടാകും.
ജോർജിയ, വെർജീനിയ, അലബാമ, സൌത്ത് കരോളിന, ഡെലാവെയർ എന്നീ സംസ്ഥാനങ്ങളുടെ ദേശീയ ചിത്രശലഭമാണിത്.
ഇതുംകാണുക
പടിഞ്ഞാറൻ കടുവാവരയൻ
അവലംബം
വർഗ്ഗം:ചിത്രശലഭങ്ങൾ വർഗ്ഗം:കിളിവാലൻ ചിത്രശലഭങ്ങൾ
പടിഞ്ഞാറൻ കടുവാവരയൻ
പടിഞ്ഞാറൻ കടുവാവരയൻ(Western Tiger Swallowtail) ചിത്രശലഭങ്ങൾക്ക് കിഴക്കുള്ളവയുമായി പറയത്തക്ക വ്യത്യാസങ്ങളില്ല. എന്നാൽ ഈ ഇനത്തിൽ ഒരുതരത്തിലുള്ള പെൺ‌ശലഭങ്ങൾ മാത്രമേയുള്ളൂ. ആണിന്റെയും പെണ്ണിന്റെയും വാലുകളുടെ കീഴ്‌ഭാഗത്ത് നീലനിറമുണ്ടാകും. വടക്കേ അമേരിക്കൻ വൻ‌കരയുടെ പടിഞ്ഞാറൻ പ്രദേശങ്ങളിൽ വ്യാപകമായി ഇവയെ കാണാം.
വർഗ്ഗം:ചിത്രശലഭങ്ങൾ വർഗ്ഗം:കിളിവാലൻ ചിത്രശലഭങ്ങൾ
ദാബിനെത്ത്
പ്രത്യേകം തിരഞ്ഞെടുത്തു വളർത്തിയ ആപ്പിൾ കൃഷിയിനങ്ങളിൽ ഒന്നാണ് ദാബിനെത്ത്. ഇത് സോമെർസെറ്റിൽ വ്യാപകമായി സൈഡർ എന്ന മദ്യം നിർമ്മിക്കാൻ ഉപയോഗിക്കുന്നു.
ചരിത്രം
സോമർസെറ്റിലെ സൗത്ത് പീറ്റേർട്ടണിലെ മിഡിൽ ലാംബ്രൂക്കിലെ ഒരു ഹെഡ്ജിൽ വില്യം ഡാബിനെറ്റ് എന്ന കർഷകൻ ഒരു വന്യ ഇനമായി  (പ്രകൃതിദത്ത തൈയായി) വളരുന്നതായി കണ്ടെത്തിയ ഡാബിനെറ്റ് ഇനം  1900 കളുടെ ആരംഭത്തിൽ ഉരുത്തിരിച്ചെടുത്തതാണ്. ഡാബിനെറ്റിന്റെ കൃത്യമായ ജനിതക മേക്കപ്പ് അജ്ഞാതമാണ്, എന്നിരുന്നാലും ഒരു 'പൂർവ്വികൻ' ഒരുപക്ഷേ ചിസൽ ജേഴ്സി ആപ്പിൾ ആയിരിക്കാം, സമാനമായ "ബിറ്റർ‌സ്വീറ്റ്" ഇനം. ഈ ഇനം വളരെ പ്രചാരത്തിലായി, ഇംഗ്ലണ്ടിന്റെ തെക്ക്-പടിഞ്ഞാറ് ഭാഗത്ത് വ്യാപകമായി നട്ടുപിടിപ്പിച്ചു.
'കറുത്ത ദബിനെത്ത്' എന്നറിയപ്പെടുന്ന, പുറമേ പ്രാദേശികമായി 'ടോമി രൊദ്ഫൊര്ദ്' അറിയപ്പെടുന്ന ഇതിന്റെ  മാർട്ടോക്കിലെ  കിങ്സ് ബറി എപിസ്കൊപി എന്നയിടത്ത് വളർത്തിയെടുത്തു. ഇത് 'ഡാബിനെറ്റ്' എന്നതിനു സമാനമാണ്, പക്ഷേ ഇതിനു ധൂമ്രനൂൽ നിറവും പൊതുവെ കൂടുതൽ ഊർജ്ജസ്വലവുമാണ്.
സ്വഭാവഗുണങ്ങൾ
"ബിറ്റർ‌സ്വീറ്റ്" സൈഡർ ആപ്പിൾ എന്ന് തരംതിരിക്കപ്പെട്ട 'ഡാബിനെറ്റിന്' ചെറിയ, മഞ്ഞ-പച്ച നിറമുള്ള ചുവന്ന നിറമുണ്ട്, സാധാരണയായി നവംബറിൽ യുണൈറ്റഡ് കിംഗ്ഡത്തിൽ വിളവെടുക്കുന്നു. മാംസം പച്ചകലർന്നതും സുഗന്ധമുള്ളതുമാണ്. മരത്തിന് താരതമ്യേന ചെറുതും പടരുന്നതുമായ ഒരു ശീലമുണ്ട്; ഇതിന് ആപ്പിൾ ചുണങ്ങിനും കാൻകറിനും ഉയർന്ന പ്രതിരോധമുണ്ട്. ആസിഡ് ഉള്ളടക്കം 0.18%
ഈ ഫലം ഒരു ഇനം സൈഡർ നടത്താൻ മതിയായ ഗുണനിലവാരം ആണ്, ആരാ സൈഡർ കോ എന്ന,വാണിജ്യ സിഡെർ നിർമ്മാതാക്കൾ 'ദബിനെത്ത്' ആപ്പിൾ, കൊണ്ടു മാത്രം  നിർമ്മിച്ച ബീയർ, സിഡർ എന്നിവ വിപണനം ചെയ്യുന്നു
പരാമർശങ്ങൾ
വർഗ്ഗം:ആപ്പിൾ കൾട്ടിവറുകൾ
യമൻ
ഭാരതീയ ഇതിഹാസങ്ങളിലെ മരണദേവനാണ് യമൻ അഥവാ കാലൻ. ബ്രഹ്മാവ് ജീവജാലങ്ങൾക്ക് നൽകിയിട്ടുള്ള ആയുസ്സ് തീരുമ്പോൾ കാലൻ ദൂതന്മാരെ അയച്ച് അവരുടെ ആത്മാവിനെ കാലപുരിയിലേക്ക് കൊണ്ടുപോകുന്നു. അവിടെ നിന്ന് പുണ്യാത്മാക്കളെ സ്വർഗ്ഗത്തിലേക്കും പാപികളെ നരകത്തിലേക്കും അയക്കുന്നു.
കാലന്റെ ജനനം
സൂര്യൻ വിശ്വകർമ്മാവിന്റെ പുത്രിയായ സംജ്‌ഞയെ വിവാഹം കഴിച്ചു. അവളിൽ മനു,യമൻ,യെമി എന്നീ 3 കുട്ടികൾ ജനിച്ചു. അവരിൽ യമൻ ജീവിതകാലം അവസാനിക്കുന്ന ജീവികളുടെ ആത്മാക്കളെ അപഹരിക്കുന്ന ജോലിയായതുകൊണ്ട് കാലൻ എന്ന പേരു കൂടി ലഭിച്ചു.
കാലപുരി
കാലപുരിക്ക് ആയിരം യോജന വിസ്താ‍രമുണ്ട്. നാലു വശങ്ങളിലും ഓരോ പ്രവേശനദ്വാരങ്ങൾ നിർമ്മിച്ചിരിക്കുന്നു. ആ പട്ടണത്തിന്റെ ഒരു വശത്ത് ചിത്രഗുപ്തന്റെ മന്ദിരം കാണാം. പട്ടണത്തിനു ചുറ്റുമുള്ള കോട്ട ഇരുമ്പുകൊണ്ടാണ് നിർമ്മിക്കപ്പെട്ടിട്ടുള്ളത്. കാലപുരിയിൽ നൂറ് തെരുവുകളുണ്ട്. ആ തെരുവുകളെല്ലാം കൊടിക്കൂറകൾ കൊണ്ടും തോരണങ്ങൾ കൊണ്ടും ശോഭിക്കുന്നു. ചിത്രഗുപ്തമന്ദിരത്തിൽ ഒരു സംഘം ആൾക്കാരുണ്ട്. മനുഷ്യരുടെ ആയുസ്സ് കണക്കുകൂട്ടുകയാണ് അവരുടെ തൊഴിൽ. മനുഷ്യർ ചെയ്യുന്ന സുകൃതങ്ങളും ദുഷ്കൃതങ്ങളും അവർ പരിഗണിക്കുന്നു. ചിത്രഗുപ്താലയത്തിന്റെ തെക്കുഭാഗത്തായി ജ്വരമന്ദിരം ഉണ്ട്. അതിനോടു ചേർന്ന് എല്ലാ വിധ രോഗങ്ങളുടെയും മന്ദിരങ്ങൾ പ്രത്യേകം പ്രത്യേകമായി സ്ഥിതി ചെയ്യുന്നു. ചിത്രഗുപ്താലയത്തിൽ നിന്ന് ഇരുപത് യോജന അകലെയാണ് കാലന്റെ ഭവനം. ആ ഭവനത്തിൻ ഇരുനൂറ് യോജന വിസ്താരവും അൻപത് യോജന പൊക്കവും ഉണ്ട്. ആ മന്ദിരം ആയിരം സ്തംഭങ്ങളാൽ വഹിക്കപ്പെടുന്നു. അതിന്റെ ഒരു വശത്ത് വിശാലമാ‍യ ഒരു സഭയുണ്ട്. ലോകജീവിതത്തിൽ പുണ്യം ചെയ്തവർ വസിക്കുന്നത് ഈ സഭയിലാൺ. അവർ സ്വർഗ്ഗീയ സുഖം അനുഭവിച്ചുകൊണ്ട് നിത്യന്മാരായി അവിടെ കഴിഞ്ഞുകൂടുന്നു. .
യമധർമ്മനും ധർമ്മനും
കാലനു യമനെന്നു പേരുണ്ട്. അതുപോലെ ധര്മ്മദേവനും യമനെന്നു പേരുണ്ട്. രണ്ടുപേർക്കും യമത്വം അഥവാ അടക്കം ഉള്ളതുകൊണ്ടാണ് ഈ പേരുണ്ടായത്. അതിനാൽ പലരും യമധർമ്മനും ധർമ്മദേവനും ഒന്നാണെന്ന് തെറ്റായി ധരിക്കുന്നു. വാസ്തവത്തിൽ യമധർമ്മനും, ധർമ്മനും രണ്ടു പേരാണ്. മഹാഭാരതത്തിലെ വിദുരരും യുധിഷ്ഠിരനും ധർമ്മന്റെ പുത്രന്മാരാണ്. യമധർമ്മന്റെയല്ല. യമധർമ്മൻ മരണത്തിന്റെ ദേവനും, ധർമ്മൻ ധര്മ്മത്തിന്റെ അഥവാ നന്മയുടെ പ്രതിരൂപവുമാണ്.യമധർമ്മന്റെ പിതാവ് സൂര്യദേവനും , ധർമ്മദേവന്റെ ഉൽപ്പത്തി ബ്രഹ്‌മാവിൽ നിന്നുമാണ്.
അവലംബം
വിഭാഗം:ഹൈന്ദവദൈവങ്ങൾ
കെ. വേണു
ഇന്ത്യയിലെ നക്സൽ പ്രസ്ഥാനത്തിന്റെ മുൻനേതാവും കമ്മ്യൂണിസ്റ്റ് സൈദ്ധാന്തികനും  എഴുത്തുകാരനും ആക്ടിവിസ്റ്റുമാണ്  കെ.വേണു എന്ന കോയമ്പറമ്പ് വേണു (ജനനം:1945 ഡിസംബർ). കേരളത്തിലെ ഇടതു ധൈഷണികരിലൊരാളായി കെ.വേണു വിലയിരുത്തപ്പെടുന്നു. 1979 മുതൽ 1991 കാലത്ത് പ്രവർത്തിച്ച സെൻട്രൽ റീ ഓർഗനൈസേഷൻ കമ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ് ലെനിനിസ്റ്റ്) എന്ന സംഘടനയുടെ സെക്രട്ടറിയായിരുന്നു.പിന്നീട് രാജിവെച്ചു.1996 ൽ യു.ഡി.എഫ്. മുന്നണിയിലായിരുന്ന ജെ.എസ്.എസ്.സ്ഥാനാർത്ഥിയായി കൊടുങ്ങല്ലൂർ നിയോജകമണ്ഡലത്തിൽനിന്നും മൽത്സരിച്ചു പരാജയപ്പെട്ടു. ലാലൂരിലെ മാലിന്യനിക്ഷേപത്തിനെതിരെ ഗാന്ധിയൻ സമരമുറയായ നിരാഹാരമനുഷ്ഠിച്ച് വേണു അടുത്തിടെ ജനശ്രദ്ധനേടുകയുണ്ടായി.
കുടുംബം
ചകിരിതൊഴിലാളിയായിരുന്ന മണിയെ 1981-ൽ വിവാഹം ചെയ്തു. അനൂപ്, അരുൺ എന്നീ രണ്ടു ആൺകുട്ടികളുണ്ട് ഇവർക്ക്.
അവലംബം
വർഗ്ഗം:കേരളത്തിലെ നക്സൽ പ്രസ്ഥാനം വർഗ്ഗം:ഇന്ത്യൻ വിപ്ലവകാരികൾ വർഗ്ഗം:നക്സലൈറ്റ് നേതാക്കൾ വർഗ്ഗം:ഇന്ത്യയിലെ അടിയന്തരാവസ്ഥയിൽ തടവിലാക്കപ്പെട്ടവർ
കുബേരൻ
ഹിന്ദു മതത്തിൽ ധനത്തിന്റെ അധിപതിയായ ദേവനാണ് വിശ്രവസിന്റെ മകനായ കുബേരൻ. വൈശ്രവണൻ എന്നറിയപ്പെടുന്നു. "സമ്പത്തിനെ വ്യാപിക്കുന്നവൻ" എന്നർത്ഥം. കുബേരനെ കുറിച്ച് ഗണപതി പുരാണങ്ങളിൽ പരാമർശിക്കുന്നത്. വടക്ക് ദിക്കിന്റെ അധിപതിയായും കണക്കാക്കുന്നു.
ഉത്ഭവം
രാമായണത്തിലും വിവരിച്ചിട്ടുള്ള ഐതിഹ്യ കഥകൾ പ്രകാരം പുലസ്ത്യമഹർഷിയുടെ പുത്രൻ വിശ്രവസ്സിനും ഭരദ്വാജമഹർഷിയുടെ പുത്രിക്കും ജനിച്ച മകനാണ് വൈശ്രവണൻ എന്നും അറിയപ്പെടുന്ന കുബേരൻ. ബ്രഹ്മാവിന്റെ അനുഗ്രഹത്താലാണ് കുബേരന് അസുരന്മാർ ഉപേക്ഷിച്ച ലങ്കാനഗരം ലഭിക്കുന്നത്. പിന്നീട് രാവണനും സഹോദരൻ കുംഭകർണ്ണനും ലങ്കയുടേയും പുഷ്പകവിമാനത്തിന്റേയും ഉടമസ്ഥതയ്ക്ക് കുബേരനോടു കലഹത്തിനു വരുകയും പിതാവ് വിശ്രവസ്സിന്റെ ഉപദേശാനുസാരം അവയെ അനുജന്മാർക്കു നൽകുകയും ചെയ്തു. പിന്നീട് ശിവന്റെ അനുഗ്രഹത്തോടെ കൈലാസത്തിനടുത്ത് അളകാപുരി എന്ന പുരം നിർമ്മിച്ച് ധനാധീശനായി വാഴുകയും ചെയ്തു.
അവലംബങ്ങൾ
വർഗ്ഗം:ഹൈന്ദവദൈവങ്ങൾ വർഗ്ഗം:യക്ഷന്മാർ
കൗണ്ടിങ്ങ് സോർട്ട്
ലിസ്റ്റിലെ സംഖ്യകളെ തമ്മിൽ താരതമ്യം ചെയ്യുന്നില്ല എന്നതിനാൽ ഇത് താരതമ്യ സോർട്ട് അല്ല. ഈ അൽഗൊരിതം സ്റ്റേബിൾ ആണ്‌. ലിസ്റ്റിലെ സംഖ്യകളുടെ എണ്ണം n, ലിസ്റ്റിന്റെ റെയ്ഞ്ചിലെ സംഖ്യകളുടെ എണ്ണം k എന്നിവയാണെങ്കിൽ ഈ അൽഗൊരിതത്തിന്റെ മികച്ച, ശരാശരി, മോശം സമയസങ്കീർണ്ണതകളെല്ലാം O(n + k) ആണ്‌. അതിനാൽ k, n എന്നിവ ഏതാണ്ട് തുല്യമാണെങ്കിൽ വളരെ വേഗം സംഖ്യകളെ ക്രമീകരിക്കാൻ ഈ അൽഗൊരിതത്തിന്‌ സാധിക്കുന്നു. ഇതിന്‌ സമാനമായ മറ്റൊരു സോർട്ടിങ്ങ് അൽഗൊരിതമാണ്‌ പീജിയൺഹോൾ സോർട്ട്.
അൽഗൊരിതം
ഒരു ലിസ്റ്റ് ക്രമീകരിക്കാനുള്ള അൽഗൊരിതത്തിലെ പടികൾ: ഇങ്ങനെ ചെയ്യുകയാണെങ്കിൽ അൽഗൊരിതം സ്റ്റേബിൾ ആവുകയും ലിസ്റ്റിൽ സംഖ്യകൾ മാത്രമല്ലാതിരിക്കുമ്പോഴും (അതായത്, കീ വില ഉള്ള സ്ട്രച്ചറുകൾക്കും ഇത് ഉപയോഗിക്കാം) സോർട്ടിങ്ങ് സാധിക്കുകയും ചെയ്യുന്നു. എന്നാൽ സംഖ്യകൾ മാത്രമാണെങ്കിൽ 3,4 പടികൾ കൂട്ടിച്ചേർക്കാം
കാക്കൂർ കാളവയൽ
ദക്ഷിണേന്ത്യയിലെ പ്രധാന കാർഷിക വാണിഭങ്ങളിലൊന്നാണ് കാക്കൂർ കാളവയൽ. കൂത്താട്ടുകുളത്തിനടുത്ത് കാക്കൂരിൽ കർഷകരുടെ നേതൃത്വത്തിൽ ഒന്നരപ്പതിറ്റാണ്ട് മുമ്പ് കാളവയൽ ആരംഭിച്ചതെന്ന് പഴമക്കാർ പറയുന്നു. ഭരണി, കാർത്തിക, രോഹിണി നാളുകളിൽ കർഷകർ കാക്കൂർ ആമ്പശ്ശേരിക്കാവിന് മുന്നിലുള്ള പാടത്ത് ഒത്തുചേരുക പതിവായിരുന്നു. കാളകളെ വിൽക്കുന്നതിനും വാങ്ങുന്നതിനും കാർഷിക ഉപകരണങ്ങൾ ലഭ്യമാക്കുന്നതിനും വേണ്ടിയായിരുന്നു കർഷകരുടെ കൂട്ടായ്മ.
കുംഭമാസത്തിലെ ഭരണിനാളിൽ കാക്കൂർ ആമ്പശ്ശേരിക്കാവിലെ ഉച്ചപ്പൂജ കഴിഞ്ഞ് നട തുറക്കുന്നവേളയിൽ മുഴങ്ങുന്ന ശംഖനാദം കേൾക്കുന്നതോടെ കർഷകർ പ്രാർഥനാനിരതരായി, ആർപ്പുവിളികളോടെ കാളകളുമായി പാടത്തേക്ക് ഇറങ്ങും. അമ്പലത്തിന് മുന്നിൽ പാടത്ത് ഇളംകാവിന് സമീപം പ്രത്യേകം തയ്യാറാക്കിയ സ്ഥലത്ത് ദേവീസങ്കല്പത്തോടെയാണ് വയലിന് തുടക്കം കുറിക്കുക. ഇഷ്ടമുള്ള കാളക്കൂറ്റൻമാരെ കണ്ടെത്തി വിലപറഞ്ഞ് ഉറപ്പിച്ച് കൃഷിക്കളത്തിലേക്ക് കൊണ്ടുപോവുകയാണ് ചെയ്യുന്നത്.
നൂറ്റിഅമ്പത് വർഷത്തെ പഴക്കമുള്ള കാളവയലിന്റെ ചരിത്രം അറിയുന്നതിന് കാക്കൂരിൽ ഇപ്പോൾ അവശേഷിക്കുന്നത് കാക്കൂർ മാർക്കറ്റിന് സമീപമുള്ള ശിലാലിഖിതം മാത്രമാണ്. കരിങ്കല്ലിൽ പഴയലിപിയിൽ കാളവയലിന്റെ തുടക്കം കൊത്തിവച്ചിട്ടുണ്ട്.
പുറം കണ്ണികൾ
വർഗ്ഗം:കാർഷികമേളകൾ
ദാദായിസം
thumb|ദാദാ പ്രസിദ്ധീകരണത്തിന്റെ ആദ്യലക്കത്തിന്റെ. [[ട്രിസ്റ്റൻ സ്സാരാ എഡിറ്റ് ചെയ്തത്. സൂറിച്ച്, 1917.]]
ഒന്നാം ലോകമഹായുദ്ധകാലത്ത് സ്വിറ്റ്സർലാന്റിലെ സൂറിച്ചിൽ ആരംഭിച്ച് 1916 മുതൽ 1920 വരെ പ്രശസ്തമായ ഒരു കലാപ്രസ്ഥാനമായിരുന്നു ദാദാ അല്ലെങ്കിൽ ദാദായിസം. പ്രധാനമായും ഈ മുന്നേറ്റത്തിൽ സാഹിത്യം, കവിത, ദൃശ്യ കലകൾ, കലാസിദ്ധാന്തങ്ങൾ (aesthetics), കലാവിശ്വാസസംഹിതകൾ, നാടകം, ഗ്രാഫിക് ഡിസൈൻ തുടങ്ങിയവ ആയിരുന്നു ഭാഗമായിരുന്നത്. അന്ന് നിലനിന്ന കലയിലെ സങ്കേതങ്ങളെയും സമ്പ്രദായങ്ങളെയും ആന്റി-ആർട്ട് കൃതികളിലൂടെ നിരസിച്ച് യുദ്ധത്തിനെതിരായ രാഷ്ട്രീയത്തിൽ ദാദായിസം ശ്രദ്ധ കേന്ദ്രീകരിച്ചു. പൊതുസമ്മേളനങ്ങൾ, പ്രകടനങ്ങൾ, കലാ/സാഹിത്യ ആനുകാലികങ്ങളുടെ പ്രസിദ്ധീകരണം, തുടങ്ങിയവ ദാദാ പ്രവർത്തനങ്ങളുടെ ഭാഗമായിരുന്നു. ദാദാ പ്രസിദ്ധീകരണങ്ങളിൽ കല, രാഷ്ട്രീയം, സംസ്കാരം തുടങ്ങിയവയുടെ ശക്തമായ ലേഖനങ്ങൾ ദാദാ ആനുകാലികങ്ങളിൽ നിറഞ്ഞു. സർ‌റിയലിസം, പോപ്പ് ആർട്ട്, ഫ്ലക്സസ് തുടങ്ങിയ പിൽക്കാല കലാശൈലികളെയും മുന്നേറ്റങ്ങളെയും ദാദായിസം സ്വാധീനിച്ചു.
വർഗ്ഗം:കല വർഗ്ഗം:സാഹിത്യം വർഗ്ഗം:രാഷ്ട്രീയം
കാസ്റ്റ് എവേ (അമേരിക്കൻ ചലച്ചിത്രം)
2000 ൽ അമേരിക്കയിലിറങ്ങിയ ഇംഗ്ലീഷിലുള്ള ഒരു സാഹസിക ചലച്ചിത്രമാണ്‌ കാസ്റ്റവേ (English: Cast Away). റോബർട്ട് സിമിക്കിസ് സം‌വിധാനം നിർ‌വ്വഹിച്ച ഈ ചിത്രത്തിൽ പ്രധാന കഥാപത്രമായി വേഷമിട്ടത് ടോം ഹാങ്ക്സാണ്‌. കൊറിയർ സ്ഥാപനമായ ഫെഡക്സിലെ ജോലിക്കാരനായ ചക് നോളന്റ് (ടോം ഹാങ്ക്സ്) തെക്കൻ പസഫിക് സമുദ്രത്തിൽ വിമാനം തകർന്ന് വീണ്‌ ഒരു ജനവാസമില്ലാത്ത ദ്വീപിലെത്തപ്പെടുന്നതും അവിടെ തന്റെ ജീവൻ നിലനിർത്തുന്നതിനും രക്ഷപ്പെടുന്നതിനുമായി നടത്തുന്ന ശ്രമങ്ങളും ഒടുവിൽ ദ്വീപിൽ നിന്ന് രക്ഷപ്പെട്ട്  സ്വന്തം സമൂഹത്തിലേക്ക് എത്തിപ്പെടുന്നതുമാണ്‌  ഈ ചിത്രത്തിന്റെ കഥ.ഈ ചിത്രത്തിലെ അഭിനയം ടോം ഹാങ്ക്സിനെ ഏറ്റവും നല്ല നടനുള്ള ഓസ്കാർ പുർസ്കാരത്തിന്‌ അർഹമാക്കുകയുണ്ടായി.
കഥാസംഗ്രഹം
സമയ നഷ്ടത്തെ കുറിച്ച് വലിയ ആശങ്കയുള്ള ഫഡക്സ് കമ്പനിയിലെ ഒരു തിരക്കുപിടിച്ച ഉദ്യോഗസ്ഥനാണ്‌ ചക് നോളന്റ് (ടോം ഹാങ്ക്സ്).ലോകത്തിന്റെ വിവിധ ഭാഗങ്ങളിലുള്ള ഫെഡക്സിന്റെ ഓഫീസുകളിലേക്ക് യാത്രചെയ്ത് ഉത്പാദനം വർദ്ധിപ്പിക്കാനാവശ്യമായ നടപടികൾ കൈകൊള്ളുക എന്നതാണ്‌ അദ്ദഹത്തിൽ നിക്ഷിപ്തമായിരിക്കുന്ന ജോലി. കെല്ലി ഫ്രീർസുമായി ഏറെ നാളായി പ്രണയത്തിലാണ് ചക് നോളന്റ്.ഇരുവരും മെംഫിസിൽ ഒരുമിച്ചു താമസിക്കുന്നു.രണ്ട്പേരും തമ്മിലുള്ള വിവാഹം പെട്ടെന്ന് വേണമെന്നുണ്ടെങ്കിലും ചക് നോളന്റിന്റെ തിരക്കുപിടിച്ച ജോലി അതിനു തടസ്സമാവുയാണ്‌.ഒരിക്കൽ കുടുംബാംഗങ്ങളോടൊത്തുള്ള ഒരു ക്രിസ്തുമസ്‌ ആഘോഷത്തിനിടെ വിദേശത്തുള്ള കമ്പനിയുമായി ബന്ധപ്പെട്ട ഒരു  പ്രശ്നം പരിഹരിക്കുന്നതിനായി ചക് നോളന്റ് വിളിപ്പിക്കപ്പെടുന്നു. പോകുന്ന സമയത്ത് ചക് നോളന്റിന്റെ കാമുകി കെല്ലി തന്റെ മുത്ത്ഛന്റെ ഒരു പോക്കറ്റ് വാച്ച് (കെല്ലിയുടെ ഫോട്ടോയോടുകൂടിയത്) ചക് നോളന്റിന്‌ സമ്മാനമായി നൽകുന്നു.പകരം ചക് നോളന്റ് കെല്ലിക്ക് ഒരു മോതിരവും നൽകുന്നു;താൻ തിരിച്ചുവന്ന് പുതുവർഷത്തിലേ അതു തുറക്കാവൂ എന്ന് നിർദ്ദേശിച്ചുകൊണ്ട്.
തന്റെ യാത്രക്കിടയിൽ പസഫിക് സമുദ്രത്തിലുണ്ടാവുന്ന അതിശക്തമായ കൊടുങ്കാറ്റ് ചക് നോളന്റിന്റെ വിമാനത്തെ അപകടത്തിലാക്കുകയും സമുദ്രത്തിൽ തകരുകയും ചെയ്യുകയാണ്‌. ജീവൻ രക്ഷാ ട്യൂബ് ഉപയോഗിച്ച് രക്ഷപ്പെടാനുള്ള ശ്രമത്തിൽ ഒരു ദ്വീപിന്റെ കരയ്ക്കണയുകയാണ്‌  ചക് നോളന്റ്. ഈ ദ്വീപ് ജനവാസമില്ലാത്ത ഒന്നാണന്ന് തിരിച്ചറിഞ അദ്ദേഹം വിദൂരതിയിലൂടെ കടന്ന് പോകുന്ന തിരച്ചിൽ വിമാനത്തിനും മറ്റും വിവിധ തരത്തിലുള്ള സിഗ്നലുകൾ കാണിച്ചും ലൈഫ് റാഫ്റ്റ് ഉപയോഗിച്ചും ദ്വീപിൽ നിന്ന് രക്ഷപ്പെടാൻ ശ്രമങ്ങൾ നടത്തുന്നുണ്ടെങ്കിലും അതെല്ലാം വിഫലമാവുകയാണ്‌. തകർന്ന ഫെഡക്സ് വിമാനത്തിൽ നിന്നുള്ള പാർസൽ പാക്കേജുകൾ ഓരോന്നായി ദ്വീപിന്റെ കരക്കണയാൻ തുടങ്ങി.തനിക്കാവശ്യമുള്ള വല്ലതുമുണ്ടോ എന്നറിയാൻ ചക് നോളന്റ് ഈ പാക്കേജുകൾ ഓരോന്നും തുറന്ന് നോക്കി.ചില പാകറ്റുകളിൽ നിന്ന് തനിക്ക് ഉപകാരപ്പെടുന്നത് ലഭിച്ചെങ്കിലും പുറമെ രണ്ട് ചിറകുകളുടെ ചിത്രമുള്ള ഒരു പാക്കറ്റ് പൊളിക്കാതെ അദ്ദേഹം സൂക്ഷിച്ചു. ഇതിനിടെ തീ ഉണ്ടാക്കാനുള്ള വിഫല ശ്രമത്തിൽ ചക് നോളന്റിന്റെ കൈയിൽ നല്ലൊരു മുറിവ് പറ്റുന്നു.ഇതിൽ ദേശ്യപ്പെട്ട ചക് ഒരു പാകറ്റിൽ നിന്ന് ലഭിച്ച വോളി‍ബോൾ ഉൾപ്പെടെ എല്ലാ സാധനങ്ങളും വലിച്ചെറിയുന്നു.അല്പസമയത്തിന്‌ ശേഷം, രക്തത്തിൽ കുതിർന്ന കൈപത്തിയുടെ അടയാളം പതിഞ്ഞ വോളിബോളിൽ ഒരു മനുഷ്യ മുഖം വരച്ച് അതിന്‌ വിൽസൺ എന്ന് പേരു നൽകുകയും തന്റെ സുഹൃത്തെന്നോണം അതിനോട് സംസാരിക്കുകയും ചെയ്യുന്നുണ്ട് ചക് നോളന്റ്. നിരന്തരമായ ശ്രമത്തിനൊടുവിൽ ചക് നോളന്റ് തീ ഉണ്ടാക്കുന്നതിൽ വിജയിക്കുന്നു. അപ്പോഴേക്കും നാലുവർഷം കടന്നു പോയിരുന്നു. മെലിഞുണങ്ങി താടിയൊക്കെ വളർന്നു വലുതായി ഒരു പ്രത്യാക രൂപമായിരിക്കുന്നു ചക് നോളന്റ്. ചൂണ്ടെലിട്ട് മീൻ പിടിക്കുകയും വേവിക്കാതെ തന്നെ തിന്നുകയും ചെയ്യുന്നു. ആൾപ്പാർപ്പില്ലാത്ത ഈ ദ്വീപിൽ ജീവിക്കാൻ ശീലിച്ചു എന്ന് മാത്രമല്ല വിൽസൺ എന്ന വോളിബോളുമായി വലിയ ചങ്ങാത്തത്തിലാവുകയും അതിനോട് സംസാരിക്കുകയും അതു നഷ്ടമാവുന്നു എന്ന് കാണുമ്പോൾ നിരാശനാവുകയും ചെയ്യുന്നു അയാൾ.
കരയ്ക്കടിഞ്ഞ ഒരു പോർട്ടബിൾ ടോയ്‌ലറ്റിന്റെ വലിയ ഒരു പ്ലാസ്റ്റിക് ഷീറ്റ്കൊണ്ട് ഒരു ചങ്ങാടം ഉണ്ടാക്കി അതിൽ രക്ഷപെടാമെന്ന് തീരുമാനിക്കുന്ന ചക് നൊളന്റ് കറേ സമയം അതു നിർമ്മിക്കാനായി പാടുപെട്ട് അതിൽ ചില ഭക്ഷണങ്ങളും മീൻപിടിക്കുന്ന ഉപകരണങ്ങളും പിന്നെ തുറക്കാതെ വെച്ച ആ ഫെഡക്സ് പാക്കാജും കൊണ്ടുവെക്കുന്നു.കാലാവസ്ഥ അനുകൂലമായപ്പോൾ ഈ ചങ്ങാടവുമായി യാത്രചെയ്തു രക്ഷപെടാൻ ശ്രമം നടത്തി. പക്ഷേ കുറച്ച് യാത്രചെയ്തപ്പോഴേക്കും സമുദ്രത്തിൽ വീശിയടിച്ച ശക്തമായ കാറ്റ് തന്റെ ചങ്ങാടത്തെ നശിപ്പിക്കുക മാത്രമല്ല ഏക സുഹൃത്തായ വിൽസൺ വോളിബോൾ നഷ്ടമാവുകയും ചെയ്യുകയാണ്‌. നിരാശനായ ചക് തന്റെ വിധി ഇതാണെന്ന് തിരിച്ചറിഞ്ഞ് രക്ഷപ്പെടാനുള്ള ശ്രമത്തിൽനിന്ന് സ്വമേധയാ പിന്മാറുന്നു. തകർന്ന ചങ്ങാടത്തിൽ പരിക്ഷീണിതനായും സുര്യതാപമേറ്റും ചക് ഒഴുകുന്നത്  കണ്ട ഒരു  ഒരു ന്യൂസിലാന്റ് ചരക്ക് കപ്പൽ ചകിനെ രക്ഷപ്പെടുത്തുന്നു. വീട്ടിൽ തിരിച്ചെത്തിയ അദ്ദേഹം,തന്റെ വീട്ടുകാരും സമൂഹവും താൻ മരിച്ചെന്ന് കരുതി എല്ലാ മരണാനന്തരക്രിയകളും നടത്തിയതായും തന്റെ പഴയ കാമുകി മറ്റൊരാളുമായി വിവാഹിതയാവുകയും അവരുടെ ബന്ധത്തിൽ ഒരു പെൺകുട്ടിയുള്ളതായും മനസ്സിലാക്കുന്നു. കാമുകിയായ കെല്ലിയെ ചക് നേരിൽ കാണുകയും തങ്ങൾ തമ്മിലുള്ള പ്രണയത്തിന്റെ ഊഷ്മളത പ്രകടിപ്പിക്കുകയും ചെയ്യുന്നുണ്ടങ്കിലും ഒരുമിച്ചുള്ള ഒരു ജീവിതം ഇനി അസാധ്യമാണെന്ന് തിരിച്ചറിയുകയാണ്‌ ഇരുവരും. കെല്ലി ഉപയോഗിച്ചിരുന്ന ചകിന്റെ ചെറോക്കി ജീപ്പ് അവൾ അദ്ദേഹത്തിന്‌ തിരിച്ചു നൽകുന്നു.
തുറക്കാതെ സൂക്ഷിച്ചു വെച്ച ആ പഴയ പാർസൽ പൊതി അതിന്റെ ഉടമയുടെ വിലാസത്തിൽ എത്തികുന്നതിനായാണ്‌ ചക് പിന്നെ യാത്ര തിരിക്കുന്നത്. പാർസലുടമയുടെ വീട്ടിൽ ആളില്ല എന്ന് മനസ്സിലായപ്പോൾ പാർസൽ വാതിലിനടുത്ത് വെച്ച് അദ്ദേഹം മടങ്ങുന്നു. തിരിച്ച് വരുന്ന വഴിയെ ഒരു കവലയിൽ വഴി മനസ്സിലാവാതെ ശങ്കിച്ചു നിന്നപ്പോഴതാ അതുവഴി ഒരു സ്ത്രീ ഒരു ജീപ്പിൽ കടന്നു വരുന്നു. വഴി വിശദീകരിച്ചുകൊടുത്ത് ആ സ്ത്രീ ജീപ്പ് ഓടിച്ചു പോകുമ്പോഴാണ്‌ ചക് അവരുടെ ജീപ്പിന്റെ പുറകിലുള്ള  ആ ചിത്രം ശ്രദ്ധിക്കുന്നത്. താനിപ്പോൾ വീട്ടിലെത്തിച്ച ആ പാർസലിന്റെ പുറത്തുള്ള അതേ ചിത്രം തന്നെ ഇതും. വിദൂരതയിലേക്ക് പോകുന്ന ആ ജീപ്പിനെ നോക്കി ചക് ആ കവലയിൽ വിളറിയ പുഞ്ചിരിയുമായി നിൽകുന്ന പശ്ചാതലത്തോടെ ചിത്രത്തിന്റെ തിർശ്ശീല വീഴുകയാണ്‌.
നിർമ്മാണം
ഫിജിയിലെ ഏറ്റവും വലിയ ദ്വീപായ വിറ്റി ലെവു എന്നതിന്റെ ഭാഗമായുള്ള മനുറുക്കി എന്ന ദ്വീപിലാണ്‌ കാസ്റ്റവേയുടെ ചിത്രീകരണം നടന്നത്. കാസ്റ്റവേ ഇറങ്ങിയതിന്‌ ശേഷം ഈ ദ്വീപ് വിനോദസഞ്ചാരികളുടെ ആകർഷണകേന്ദ്രമായി മാറി.
അനുബന്ധം
ചക് നോളന്റ് കണ്ടെടുക്കുന്ന ഉപയോഗപ്രദമല്ലന്ന് തോന്നിപ്പിക്കുന്ന ചില വസ്തുക്കളുടെ ലിസ്റ്റ് ഈ ചിത്രത്തിന്റെ നിർമ്മാതാക്കൾ തയ്യാറാക്കി. അതിൽ പാർട്ടി വസ്ത്രങ്ങൾ, ഐസ് സ്‌കേറ്റ്, വിവാഹ മോചന പത്രം, വീഡിയോ ചിത്രങ്ങൾ, അല്ലറചില്ലറ മറ്റു വസ്തുക്കൾ എന്നിവയുണ്ടായിരുന്നു. ഈ വസ്തുക്കൾ അതീജീവനതന്ത്ര വിദഗ്ദരെക്കൊണ്ട് പരിശോധിപ്പിക്കുകയും കഥാപാത്രത്തിന്‌ ഈ വസ്തുക്കൾ എങ്ങനെ ഉപയോപ്പെടുത്താം എന്ന് ആരായുകയും ചെയ്തു. ചിത്രത്തിന്റെ ഒരു ചർച്ചയിൽ അതിന്റെ സം‌വിധായകൻ റോബർട്ട് സിമിക്കിസ് തമാശയായി അവതരിപ്പിച്ച കാര്യമാണ്‌ ഈ ചിത്രത്തിന്റെ പരസ്യചിത്രത്തിൽ സ്വീകരിച്ചത്. അതായത് ചക് നോളന്റ് തുറക്കാതെ സൂക്ഷിച്ചു വെക്കുന്ന പാർസലിനകത്ത് സൗരോർജ്ജത്താൽ പ്രവർത്തിക്കുന്ന വെള്ളം കടക്കാത്ത ഒരു ഉപഗ്രഹ ഫോണാണ്‌ ഉള്ളത് എന്നതായിരുന്നു അദ്ദേഹത്തിന്റെ തമാശ.
പുറത്തേയ്ക്കുള്ള കണ്ണികൾ
വർഗ്ഗം:സാഹസിക ചലച്ചിത്രങ്ങൾ വർഗ്ഗം:ഇംഗ്ലീഷ് ചലച്ചിത്രങ്ങൾ
ഗ്രേസ് മുറേ ഹോപ്പർ
അമേരിക്കയിലെ ഒരു കമ്പ്യൂട്ടർ ശാസ്ത്രജ്ഞയും നാവികസേനാ ഉദ്യോഗസ്ഥയുമാണ് ഗ്രേസ് മുറേ ഹോപ്പർ. (ഡിസംബർ 9, 1906 – ജനുവരി 1, 1992)ഹാർ‌വാർഡ് മാർക്ക് 1 കാൽക്കുലേറ്ററിന്റെ ആദ്യ പ്രോഗ്രാമർമാരിൽ ഒരാളാണ്, അവർ ആദ്യത്തെ ലിങ്കറുകളിൽ ഒന്ന് കണ്ടുപിടിച്ചു. ഒരു കമ്പ്യൂട്ടർ ഭാഷക്കായുള്ള കംപൈലർ ആദ്യമായി വികസിപ്പിച്ചെടുത്തത് ഇവരാണ്. ഹോപ്പറുടെ നേട്ടങ്ങളുടെ വ്യാപ്തിയും നാവികസേനയിലെ സ്ഥാനവും മൂലം അവർ "അമേസിങ്ങ് ഗ്രേസ്" എന്ന പേരിലും അറിയപ്പെട്ടു. മെഷീൻ-ഇൻഡിപെൻഡന്റ് പ്രോഗ്രാമിംഗ് ഭാഷകളുടെ സിദ്ധാന്തം ആദ്യമായി ആവിഷ്കരിച്ചത് ഹോപ്പറാണ്.
കോബോൾ(COBOL) എന്ന പ്രശസ്തമായ കമ്പ്യൂട്ടർ ഭാഷയുടെ സ്രഷ്ടാവാണ് ഗ്രേസ് മുറെ ഹോപ്പർ എന്ന കമ്പ്യൂട്ടർ ശാസ്ത്രജ്ഞ. മാർക്ക് I എന്ന ആദ്യകാല കമ്പ്യൂട്ടറിന് വേണ്ടി പ്രോഗ്രാം എഴുതിയ മൂന്നാമത്തെ ആളാണ് ഹോപ്പർ യുണിവാക്കി(UNIVAC)ന്റെ വികസനത്തിലും ഫ്ലോ മാറ്റിക്ക്(FLOW MATIC) എന്ന ആദ്യകാല കമ്പ്യൂട്ടർ ഭാഷയുടെ വികസനത്തിലും പ്രധാന പങ്ക് വഹിച്ചു. കമ്പ്യൂട്ടർ പ്രോഗ്രാമിലെ തെറ്റുകൾ കണ്ടുപിടിക്കുന്നതിന് ഉപയോഗിക്കുന്ന വാക്കായ ഡീബഗ്ഗിങ്ങ് എന്നതിനെ ജനകീയമാക്കിയത് ഹോപ്പറായിരുന്നു.
നാവികസേനയിൽ ചേരുന്നതിന് മുമ്പ്, ഹോപ്പർ പിഎച്ച്ഡി നേടി. യേൽ യൂണിവേഴ്സിറ്റിയിൽ ഗണിതശാസ്ത്രത്തിൽ വാസ്സർ കോളേജിൽ ഗണിതശാസ്ത്ര പ്രൊഫസറായിരുന്നു. രണ്ടാം ലോകമഹായുദ്ധസമയത്ത് ഹോപ്പർ നാവികസേനയിൽ ചേരാൻ ശ്രമിച്ചെങ്കിലും 34 വയസ്സുള്ളതിനാൽ നിരസിക്കപ്പെട്ടു. പകരം അവർ നേവി റിസർവിൽ ചേർന്നു. 1944-ൽ ഹോവാർഡ് എച്ച്. ഐക്കന്റെ നേതൃത്വത്തിലുള്ള ഹാർവാർഡ് മാർക്ക് I ടീമിൽ പ്രവർത്തിച്ചതോടെയാണ് ഹോപ്പർ തന്റെ കമ്പ്യൂട്ടിംഗ് ജീവിതം ആരംഭിച്ചത്. 1949-ൽ, അവൾ എക്കർട്ട്-മൗച്ച്ലി കമ്പ്യൂട്ടർ കോർപ്പറേഷനിൽ ചേർന്നു, കൂടാതെ യുണിവാക് I കമ്പ്യൂട്ടർ വികസിപ്പിച്ച ടീമിന്റെ ഭാഗമായിരുന്നു. എക്കർട്ട്-മൗച്ച്ലിൽ അവൾ ആദ്യത്തെ കോബോൾ കംപൈലറുകളിലൊന്നിന്റെ വികസനം നിയന്ത്രിച്ചു. ഇംഗ്ലീഷ് അടിസ്ഥാനമാക്കിയുള്ള ഒരു പ്രോഗ്രാമിംഗ് ഭാഷ സാധ്യമാണെന്ന് അവർ വിശ്വസിച്ചു. അവരുടെ കംപൈലർ ഇംഗ്ലീഷ് പദങ്ങളെ കമ്പ്യൂട്ടറുകൾക്ക് മനസ്സിലാക്കാവുന്ന മെഷീൻ കോഡാക്കി മാറ്റി. 1952-ഓടെ, ഹോപ്പർ തന്റെ പ്രോഗ്രാം ലിങ്കർ പൂർത്തിയാക്കി (യഥാർത്ഥത്തിൽ കംപൈലർ എന്ന് വിളിക്കപ്പെട്ടു), അത് എ-0 സിസ്റ്റത്തിന് വേണ്ടി എഴുതിയതാണ്. അവരുടെ യുദ്ധകാല സേവനത്തിനിടയിൽ, ഹാർവാർഡ് മാർക്ക് 1-ന്റെ അവരുടെ പ്രവർത്തനത്തെ അടിസ്ഥാനമാക്കി മൂന്ന് പേപ്പറുകൾക്ക് വേണ്ടി അവർ സഹ-രചയിതാവായി.
1954-ൽ, എക്കർട്ട്-മൗച്ച്ലി ഓട്ടോമാറ്റിക് പ്രോഗ്രാമിംഗിനായി അവരുടെ ഡിപ്പാർട്ട്‌മെന്റിനെ നയിക്കാൻ ഹോപ്പറിനെ തിരഞ്ഞെടുത്തു, കൂടാതെ ഫ്ലോ-മാറ്റിക്ക്(FLOW-MATIC) പോലുള്ള ആദ്യത്തെ കംപൈൽ ചെയ്ത ചില ഭാഷകളുടെ പ്രകാശനത്തിന് അവർ നേതൃത്വം നൽകി. 1959-ൽ, അവർ കോഡാസിൽ(CODASYL) കൺസോർഷ്യത്തിൽ പങ്കെടുത്തു, അത് ഒരു മെഷീൻ-ഇൻഡിപെൻഡന്റ് പ്രോഗ്രാമിംഗ് ഭാഷ സൃഷ്ടിക്കുന്നതിന് വേണ്ടി ഹോപ്പറുമായി കൂടിയാലോചിച്ചു. ഇത് കോബോൾ ഭാഷയിലേക്ക് നയിച്ചു, ഇത് ഇംഗ്ലീഷ് വാക്കുകളെ അടിസ്ഥാനമാക്കിയുള്ള ഒരു ഭാഷയെക്കുറിച്ചുള്ള അവരുടെ ആശയത്തിൽ നിന്ന് പ്രചോദനം ഉൾക്കൊണ്ടിരുന്നു. 1966-ൽ അവർ നേവൽ റിസർവിൽ നിന്ന് വിരമിച്ചു, എന്നാൽ 1967-ൽ നാവികസേന അവരെ സജീവ ഡ്യൂട്ടിയിലേക്ക് തിരിച്ചുവിളിച്ചു. 1986-ൽ നാവികസേനയിൽ നിന്ന് വിരമിച്ച അവർ ഡിജിറ്റൽ എക്യുപ്‌മെന്റ് കോർപ്പറേഷന്റെ കൺസൾട്ടന്റായി ജോലി കണ്ടെത്തി, തന്റെ കമ്പ്യൂട്ടിംഗ് അനുഭവങ്ങൾ പങ്കുവെച്ചു.
എൻഇആർഎസ്സിയി(NERSC)-ലെ ക്രേ എക്സ്ഇ6(XE6) "ഹോപ്പർ" എന്ന സൂപ്പർ കംപ്യൂട്ടറിന് യുഎസ്എസ് നേവി ആർലീ ബർക്ക്-ക്ലാസ് ഗൈഡഡ്-മിസൈൽ ഡിസ്ട്രോയർ യുഎസ്എസ്(USS) ഹോപ്പർ എന്ന് പേരിട്ടു. അവരുടെ ജീവിതകാലത്ത്, ലോകമെമ്പാടുമുള്ള സർവകലാശാലകളിൽ നിന്ന് ഹോപ്പറിന് 40 ഓണററി ബിരുദങ്ങൾ ലഭിച്ചു. അവരുടെ ബഹുമാനാർത്ഥം യേൽ യൂണിവേഴ്സിറ്റിയുടെ കീഴിലുള്ള ഒരു കോളേജ് പുനർനാമകരണം ചെയ്തു. 1991-ൽ അവർക്ക് നാഷണൽ മെഡൽ ഓഫ് ടെക്‌നോളജി ലഭിച്ചു. 2016 നവംബർ 22-ന്, പ്രസിഡന്റ് ബരാക് ഒബാമ അവർക്ക് മരണാനന്തരം പ്രസിഡൻഷ്യൽ മെഡൽ ഓഫ് ഫ്രീഡം സമ്മാനിച്ചു.
അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:1906-ൽ ജനിച്ചവർ
ഉബുണ്ടു വൺ
കാനോനിക്കൽ പരിപാലിക്കുന്ന സ്വകാര്യ ക്ലൗഡ് സേവനമായിരുന്നു ഉബുണ്ടു വൺ. 2014 ഏപ്രിലിൽ ഉബുണ്ടു വൺ സൗകര്യം അതേ വർഷം ജൂലൈയോടു നിർത്തലാക്കുകയാണെന്നു കാനോനിക്കൽ ലിമിറ്റഡ് പ്രഖ്യാപിച്ചു. ഉപഭോക്താക്കളുടെ അംഗത്വം മറ്റു ഉബുണ്ടു സേവനങ്ങളിൽ ഉപയോഗിക്കനുള്ള സൗകര്യം ലഭ്യമാക്കിയ ശേഷം ഉബുണ്ടു വൺ നിർത്തലാക്കി.
ഉബുണ്ടുവിന് വേണ്ടിയാണ് ആരംഭിച്ചതെങ്കിലും ആൻഡ്രോയിഡ്, ഐഓഎസ്, വിൻഡോസ്, വെബ് പ്ലാറ്റ്ഫോമുകൾക്കും ഉബുണ്ടു വൺ ലഭ്യമായിരുന്നു. ഓൺലൈനായി വിവരങ്ങൾ സൂക്ഷിക്കാനും കമ്പ്യൂട്ടർ, മൊബൈൽ എന്നിവയിലൂടെ കൈമാറ്റം നടത്താനും ഉള്ള സൗകര്യത്തോടൊപ്പം, മൊബൈൽ ഉപകരണങ്ങളിലൂടെ സംഗീതം ആസ്വദിക്കാനുള്ള സൗകര്യവും സൗജന്യമായതും, പണം നൽകി ഉപയോഗിക്കാവുന്നതുമായ അക്കൗണ്ടുകൾ വഴി ഉബുണ്ടു വൺ നൽകിയിരുന്നു.
സവിശേഷതകൾ
ഉബുണ്ടു 9.04 മുതലുള്ള ഉബുണ്ടു പതിപ്പുകളിലും, വിൻഡോസ് എക്സ് പിയിലും അതിനു മുകളിലുള്ളവയിലും ഉബുണ്ടു വൺ പ്രവർത്തിക്കുന്നു. എന്നാൽ മാക് ഓഎസിന് പിന്തുണ ലഭ്യമല്ല. മൊബൈൽ ഉപകരണങ്ങളിൽ ആൻഡ്രോയിഡ് 2.1 മുതലുള്ള ആൻഡ്രോയിഡ് പതിപ്പുകളിലും, 3.1 മുതലുള്ള ഐഓഎസ് പതിപ്പുകളിലും ഉബുണ്ടു വൺ പ്രവർത്തിക്കുന്നതാണ്.
സൗജന്യമായി അഞ്ച് ജി.ബി.യാണ് ലഭ്യമാകുന്നത്. മാസം 2.99 ഡോളറോ, അല്ലെങ്കിൽ വർഷം 29.99 ഡോളറോ നൽകിയാൽ ഇരുപത് ജി.ബി. അധികമായി ലഭ്യമാകുന്നു. ഇതിന് ട്വെന്റി-പാക്ക്സ് എന്നാണ് പറയപ്പെടുന്നത്. സംഗീതം ആസ്വദിക്കാനുള്ള ഉബുണ്ടു വൺ മ്യൂസിക് സ്ട്രീമിംഗ് ഐഓഎസ്, ആൻഡ്രോയിഡ് എന്നിവയിൽ മാത്രമേ ലഭ്യമായിട്ടൊള്ളൂ. മ്യൂസിക്ക് സ്ട്രീമിങിന് മാസം 3.99 ഡോളറോ വർഷം 39.99 ഡോളറോ നൽകിയാൽ മതി.
സ്പൈഡർഓക്ക്, ഡ്രോപ്പ്ബോക്സ്, ബോക്സ്.നെറ്റ്, മോസി, വ്വാല, ആമസോൺ ക്ലൗഡ് പ്ലയർ, ഗൂഗ്ൾ മ്യൂസിക്, ഹംയോ, ഐഡിസ്ക്, ജംഗിൾഡിസ്ക്, ലൈവ് മെഷ് എന്നിവയുടെയെല്ലാം പ്രവർത്തനത്തിനു സമാനമാണ് ഉബുണ്ടു വണ്ണിന്റെ പ്രവർത്തനം. ഉബുണ്ടു വണ്ണിന്റെ ക്ലൈന്റ് എഴുതിയിരിക്കുന്നത് പൈത്തണിലാണ്. താഴ്ന്ന നിലയിലുള്ള നെറ്റ് വർക്കിംഗിന് ട്വിസ്റ്റഡ് എന്ന സോഫ്റ്റ് വെയറും പ്രോട്ടോകോൾ വിവരണത്തിന് പ്രോട്ടോകോൾ ബഫേഴ്സും ഉപയോഗിക്കുന്നു. വിവരങ്ങൾ കൈമാറ്റം ചെയ്യുന്നതിന് (സിംഗ്രണൈസേഷൻ) യുവൺസ്റ്റോറേജ് എന്ന പുതിയൊരു പ്രോട്ടോകോളാണ് ഉപയോഗിച്ചിരിക്കുന്നത്. ഇത് ആമസോൺ എസ്3യിലാണ് സൂക്ഷിച്ചിരിക്കുന്നത്.
മറ്റു സേവനങ്ങളുമായി സമന്വയിച്ച് ചേരാനുള്ള കഴിവാണ് ഉബുണ്ടു വണ്ണിനെ മറ്റുള്ളവയിൽ നിന്ന് വ്യത്യസ്തമാക്കുന്നത്. ഉദാഹരണമായി ആൻഡ്രോയിഡ് ഫോണുകളിൽ എടുക്കുന്ന ഫോട്ടോകൾ തനിയെ അപ് ലോഡ് ചെയ്യാനുള്ള സൗകര്യം ഉബുണ്ടു വണ്ണിൽ ഉണ്ട്. മോസില്ല തണ്ടർബേഡുമായി കൂടിച്ചേർന്ന് കോൺടാക്ടകളും ടോംബോയ് നോട്സിലെ നോട്ടുകളും സിംഗ്രണൈസ് ചെയ്യാൻ ഉബുണ്ടു വണ്ണിനാകും. കൗച്ച് ഡിബിയാണ് ഇതെല്ലാം സാധ്യമാക്കുന്നത്. ഈ കോൺടാക്ടുകളും നോട്ടുകളും ഉബുണ്ടു വൺ ഓൺലൈൻ സമ്പർക്കമുഖം വഴി തിരുത്താവുന്നതും മൊബൈൽ ഉപകരണങ്ങളിലേക്ക് മാറ്റാവുന്നതുമാണ്. പകർപ്പവകാശമില്ലാത്ത സംഗീതം വാങ്ങാൻ 7ഡിജിറ്റലുമായിച്ചേർന്ന് ഉബുണ്ടു വൺ സൗകര്യമൊരുക്കിയിട്ടുണ്ട്.
സ്വീകാര്യത
ഐടൂൺസ് ആപ് സ്റ്റോറിൽ ഉബുണ്ടു വൺ ആപ്ലികേഷൻ 4.5/5.0 നക്ഷത്രമുള്ളൊരു ആപ്ലികേഷനാണ്. ആൻഡ്രോയിഡ് മാർക്കറ്റിലും ഉബുണ്ടു വൺ ക്ലൈന്റ് അഞ്ചിൽ നാലര നക്ഷത്രം ഉള്ള ആപ്ലികേഷനാണ്. ക്രോം വെബ് സ്റ്റോറിലും ഉബുണ്ടു വൺ വെബ് ആപ്ലികേഷൻ അഞ്ചിൽ നാലര നക്ഷത്രം നേടിയിട്ടുണ്ട്. എന്നാൽ ഉബുണ്ടു സോഫ്റ്റ്‌വെയർ സെന്ററിൽ ഉബുണ്ടു വണ്ണിന് മൂന്ന് നക്ഷത്രം മാത്രമേയുള്ളൂ.
ഉബുണ്ടു വൺ സെർവ്വർ ഭാഗം സ്വകാര്യ സോഫ്റ്റ് വെയറാക്കിയതിനെ ഉബുണ്ടു സമൂഹം വിമർശിച്ചിട്ടുണ്ട്. . കുബുണ്ടുവിന് ഇതുവരെ ഒരു ഡെസ്ക്ടോപ്പ് ക്ലൈന്റ് ലഭ്യമല്ല. എന്നാൽ കുബുണ്ടു ക്ലൈന്റിന്റെ വികസനം ആരംഭിച്ചിട്ടുണ്ട്. ഇതിന് ഗൂഗ്ൾ സമ്മർ ഓഫ് കോഡിൽ നിന്നൊരു തുക ലഭിച്ചിട്ടുമുണ്ട്.
ചന്ന
സാധാരണയായി സ്നേക്ക്ഹെഡ് എന്നറിയപ്പെടുന്ന ഏഷ്യൻ തദ്ദേശവാസിയായ ചന്നിഡി കുടുംബത്തിലെ മത്സ്യങ്ങളുടെ ഒരു ജനുസ്സാണ് ചന്ന. ഈ ജനുസ്സിൽ 35-ൽ കൂടുതൽ സ്പീഷീസുകൾ ശാസ്ത്രീയമായി വിവരിച്ചിട്ടുണ്ട്. പടിഞ്ഞാറ് ഇറാനിൽ നിന്നും കിഴക്ക് ചൈന യിലേക്കും, കിഴക്കൻ ചൈനയിലെ സൈബീരിയ മേഖലയിലേക്കും ഇവ സ്വാഭാവികമായി കാണപ്പെടുന്നു. ഇവ കമ്പോഡിയ, തായ്ലാന്റ്, വിയറ്റ്നാം, മറ്റ് തെക്കുകിഴക്കൻ ഏഷ്യൻ രാജ്യങ്ങളിലെ ഏറ്റവും സാധാരണ ഭക്ഷ്യമത്സ്യങ്ങളിൽ ഒന്നാണ്. തെക്കുകിഴക്കൻ ഏഷ്യയിൽ ചാന്നിഡ് സ്പീഷീസുകൾക്ക് നിലനിൽപ്പിന് സാധ്യത കൂടുതലായുള്ളതായി 2010-ലെ ഫൈലോജെനിറ്റിക് പഠനത്തിൽ സൂചിപ്പിച്ചിരിക്കുന്നു.
ഉബുണ്ടു വൺ
സ്വീകാര്യത
മാഗ്നട്യൂണിന് നൽകുന്നതുപോലെ ഉബുണ്ടു വൺ മ്യൂസിക് സ്റ്റോറിന് പിന്തുണ നൽകില്ലെന്ന് അമാറോക്ക് വികസന സംഘം പ്രഖ്യാപിച്ചിട്ടുണ്ട്. മാഗ്നട്യൂണിന് അവരുടെ വരുമാനത്തിന്റെ പത്തു ശതമാനം അമാറോക്ക് വഴിയാണ് ലഭിക്കുന്നത്.
പുറത്തേക്കുള്ള കണ്ണികൾ
വർഗ്ഗം:ഉബുണ്ടു വർഗ്ഗം:ക്ലൗഡ് സേവനം
ചന്ന
സ്പീഷീസ്
നിലവിൽ ഈ വർഗ്ഗത്തിൽപ്പെട്ട 36 ഇനം സ്പീഷീസുകളുണ്ട്:
അവലംബം
വർഗ്ഗം:ഏഷ്യയിലെ മത്സ്യങ്ങൾ വർഗ്ഗം:ശുദ്ധജല മത്സ്യങ്ങൾ
കിളിവാലൻ ചിത്രശലഭങ്ങൾ
വലിയ വർണ്ണാഭമായ ചിത്രശലഭങ്ങൾ അടങ്ങിയ പാപ്പിലിയോണിഡേ എന്ന ചിത്രശലഭകുടുംബം. മീവൽ പക്ഷിയുടേത് പോലുള്ള ചെറിയ വാൽ ഈ ശലഭങ്ങളുടെ പ്രത്യേകതയാണ്. ഇവ കിളിവാലൻ ശലഭങ്ങൾ എന്നറിയപ്പെടാൻ കാരണം ഈ വാലാണ്. ഏറെ വലുതും തിരിച്ചറിയാൻ ഏറ്റവും എളുപ്പവുമായ ചിത്രശലഭ കുടുംബമാണിത്. ലോകത്തിൽ ആകെ 700 ഓളം ഇനം കിളിവാലൻ ശലഭങ്ങളുണ്ട്. ഭാരതത്തിൽ 107 ഇനം കിളിവാലൻ ശലഭങ്ങളുള്ളപ്പോൾ കേരളത്തിൽ 19 ഇനം ഉള്ളതായി കണക്കാക്കപ്പെട്ടിരിക്കുന്നു.
ശലഭ മുട്ടകൾ ഗോളാകൃതിയിലാണ് .ലാർവകൾക്ക് ശരീരത്തിന്റെ മുകൾ ഭാഗത്ത് മുള്ളുകളോ മുഴകളോ ഉണ്ടായിരിക്കും.കിളിവാലൻ ശലഭങ്ങളുടെ മറ്റൊരു തിരിച്ചറിയൽ പ്രത്യേകത അവയുടെ ശലഭപ്പുഴുക്കളിൽ കാണുന്ന ഓസ്മെറ്റീരിയംഎന്ന ഭാഗമാണ്. തലയ്ക്കും ഉരസ്സിന്റെ ആദ്യഖണ്ഡത്തിനും ഇടയിൽ കാണുന്ന വെളുത്ത നിറത്തിൽ കാണുന്ന കൊമ്പ് പോലുള്ള ഭാഗമാണ് ഓസ്മെറ്റീരിയം.ശലഭപ്പുഴുവിന്റെ ശരീരം ആപത്ഘട്ടങ്ങളിൽ രണ്ടായി പിളരുന്നതുപോലെ തോന്നിക്കാൻ ഇതു സഹായിക്കുന്നു.പ്യൂപ്പകൾതല മേൽപ്പോട്ടായി തൂങ്ങിക്കിടക്കുന്നവയാണ്. തേൻ കുടിക്കാൻ ഇഷ്ടപ്പെടുന്നവയാണ് ഈ ശലഭകുടുംബാംഗങ്ങളെല്ലാം.
അരിസ്റ്റൊലോക്കിയേസീ, റൂട്ടേസീ, അനോനേസീ, ലോറേസീ, മഗ്നോലിയേസീ എന്നീ സസ്യകുടുംബങ്ങളിൽപ്പെട്ട ചെടികളിലാണ് കിളിവാലൻ ചിത്രശലഭങ്ങളുടെ ലാർവകൾ വളരുന്നത്.
അവലംബം
വർഗ്ഗം:ചിത്രശലഭകുടുംബങ്ങൾ വർഗ്ഗം:ചിത്രശലഭങ്ങൾ വർഗ്ഗം:കിളിവാലൻ ചിത്രശലഭങ്ങൾ
പി. രവീന്ദ്രൻ
കേരളത്തിലെ മുൻമന്ത്രിയും മുതിർന്ന സി.പി.ഐ. നേതാവുമായിരുന്നു '''പി. രവീന്ദ്രൻ''' (14 നവംബർ 1922 - 13 നവംബർ 1997). മൂന്നാം കേരളനിയമസഭയിൽ അച്യുതമേനോൻ മന്ത്രിസഭയിലെ തൊഴിൽ, വനം, വ്യവസായം എന്നീ വകുപ്പുകൾ കൈകാര്യം ചെയ്തിരുന്നത് പി. രവീന്ദ്രനായിരുന്നു. പദ്മനാഭൻ എന്നായിരുന്നു പിതാവിന്റെ പേര്. കെ. സാവിത്രിക്കുട്ടിയാണ് ഭാര്യ ഒരു മകളുണ്ട്.
രാഷ്ട്രീയ ജീവിതം
മൂന്നാം കേരളനിയമസഭയിലെ അച്യുതമേനോൻ മന്ത്രിസഭയിൽ 1969 നവംബർ ഒന്നു മുതൽ 1970ഓഗസ്റ്റ് ഒന്ന് വരെ തൊഴിൽ, വനം, വ്യവസായം എന്നീ വകുപ്പുകളുടെ ചുമതലയുള്ള ഒരു മന്ത്രിയായിരുന്ന പി.രവീന്ദ്രൻ പത്താം കേരളനിയമസഭയിലെ(1996) പ്രോ-ടൈം സ്പീക്കറുമായിരുന്നു.
സി.പി.ഐ. സംസ്ഥാന എക്സിക്യൂട്ടിവംഗം, സി.പി.ഐ. നിയമസഭാകക്ഷി നേതാവ് (1967-69), എന്നീ നിലകളിലും ഇദ്ദേഹം പ്രവർത്തിച്ചിരുന്നു. പത്താം കേരളനിയമസഭയിലെ സാമാജികനായിരിക്കെ 1997 നവംബർ 13ന് 75ആം ജന്മദിനത്തലേന്ന് ഇദ്ദേഹം അന്തരിച്ചു.
അവലംബം
വർഗ്ഗം:1922-ൽ ജനിച്ചവർ വർഗ്ഗം: 1997-ൽ മരിച്ചവർ വർഗ്ഗം:നവംബർ 14-ന് ജനിച്ചവർ വർഗ്ഗം:നവംബർ 13-ന് മരിച്ചവർ വർഗ്ഗം:ഒന്നാം കേരള നിയമസഭാംഗങ്ങൾ വർഗ്ഗം:രണ്ടാം കേരള നിയമസഭാംഗങ്ങൾ വർഗ്ഗം:മൂന്നാം കേരള നിയമസഭയിലെ മന്ത്രിമാർ വർഗ്ഗം:നാലാം കേരള നിയമസഭാംഗങ്ങൾ വർഗ്ഗം:എട്ടാം കേരള നിയമസഭാംഗങ്ങൾ വർഗ്ഗം:പത്താം കേരള നിയമസഭാംഗങ്ങൾ വർഗ്ഗം:കേരളത്തിലെ സി.പി.ഐ. പ്രവർത്തകർ വർഗ്ഗം:കേരളത്തിലെ വനംവകുപ്പ് മന്ത്രിമാർ വർഗ്ഗം:കേരളത്തിലെ വ്യവസായവകുപ്പ് മന്ത്രിമാർ വർഗ്ഗം:കേരളത്തിലെ തൊഴിൽ വകുപ്പ് മന്ത്രിമാർ വർഗ്ഗം:തിരു-കൊച്ചി നിയമസഭാംഗങ്ങൾ വർഗ്ഗം:നിയമസഭാംഗമായിരിക്കെ മരണപ്പെട്ടവർ
കാകാസനം
ഇംഗ്ലീഷിൽ crow pose എന്നറിയുന്നു.
അവലംബം
വർഗ്ഗം:യോഗ
വി.കെ. ശ്രീരാമൻ
ജീവിതരേഖ
സിലോണിൽ ഹോട്ടൽ മാനേജരായിരുന്ന വി.സി. കൃഷ്ണൻ്റെയും അധ്യാപികയായിരുന്ന ഭാർഗ്ഗവി കൃഷ്ണൻ്റെയും രണ്ടാമത്തെ മകനായി 1953 ഫെബ്രുവരി 6-ന് തൃശൂർ ജില്ലയിലെ കുന്നംകുളത്തിനടുത്തുള്ള ചെറുവത്താനിയിൽ ജനിച്ചു. ദീർഘകാലം മസ്കത്തിൽ ജോലിചെയ്തിരുന്ന ജയപ്രകാശ് (ജനനം: 1948) അദ്ദേഹത്തിന്റെ മൂത്ത സഹോദരനാണ്. കൂടാതെ, ജനിച്ച ഉടനെ മരണമടഞ്ഞ ഒരു അനുജനും അദ്ദേഹത്തിനുണ്ടായിരുന്നു. അമ്മ പ്രധാനാദ്ധ്യാപികയായിരുന്ന വടുതല അപ്പർ പ്രൈമറി സ്കൂളിലായിരുന്നു ശ്രീരാമന്റെ പ്രാഥമിക വിദ്യാഭ്യാസം. പിന്നീട് തൊഴിയൂർ സെൻ്റ്.ജോർജ് ഹൈസ്കൂൾ, ഗവ.എച്ച്.എസ്.എസ്. കുന്നംകുളം എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം പൂർത്തിയാക്കിയ ശ്രീരാമൻ തൃശൂർ ഫൈൻ ആർട്സ് കോളേജിൽ നിന്ന് ബിരുദം നേടി. പഠനശേഷം കുറച്ചു കാലം വിദേശത്ത് ജോലി ചെയ്തു. ഹ്രസ്വകാലത്തെ പ്രവാസജീവിതത്തിനു ശേഷം നാട്ടിലേക്കു തിരിച്ച് വന്നായിരുന്നു സിനിമാപ്രവേശം. ബന്ധുവായിരുന്ന പ്രശസ്ത കഥാകൃത്ത് സി.വി. ശ്രീരാമന്റെ സ്നേഹപൂർവ്വമുള്ള നിർബന്ധവും ആയിടക്കുണ്ടായ പ്രശസ്ത സംവിധായകൻ അരവിന്ദനുമായുള്ള അടുപ്പവും അതിനു പ്രേരകമായി.
1978-ൽ റിലീസായ അരവിന്ദന്റെ “തമ്പ്” ആയിരുന്നു ആദ്യ ചിത്രം. പവിത്രന്റെ “ഉപ്പ്”എന്ന സിനിമയിൽ നായകനായിരുന്നു.ഒരു വടക്കൻ വീരഗാഥ, ഉത്തരം, കാക്കോത്തികാവിലെ അപ്പൂപ്പൻതാടികൾ, ലയനം തുടങ്ങിയ ആദ്യകാല ചിത്രങ്ങളിലൂടെ മലയാളസിനിമാരംഗത്തു ശ്രദ്ധേയനായി. ആധാരം, സർഗ്ഗം, വൈശാലി, ഹരികൃഷ്ണൻസ്, ഭരത്ചന്ദ്രൻ ഐ.പി.എസ് തുടങ്ങിയവയാണു മറ്റ് ചില പ്രധാനസിനിമകൾ.
സി.വി.ശ്രീരാമന്റെ ഇഷ്ടദാനം എന്ന ചെറുകഥ ടെലിസിനിമയായി സംവിധാനം ചെയ്തായിരുന്നു ടെലിവിഷൻ രംഗത്തേക്കു കടന്നത്. ദൂരദർശൻ പ്രക്ഷേപണം ചെയ്ത ഇഷ്ടദാനത്തിലൂടെ മികച്ച സംവിധായകനുള്ള സംസ്ഥാന ടെലിവിഷൻ അവാർഡ് കരസ്ഥമാക്കുകയുണ്ടായി. ഇതിനു ശേഷമായിരുന്നു നാട്ടരങ്ങ്, നാട്ടുകൂട്ടം തുടങ്ങിയ ടോക്ക് ഷോകളുടെ അവതാരകനായി. അഞ്ഞൂറോളം അധ്യായങ്ങളിലൂടെ തുടരുന്ന വേറിട്ടകാഴ്ചകൾ ആയിരുന്നു അടുത്ത ടെലിവിഷൻ സംരഭം. ഏറ്റവും നല്ല കമന്റേർക്കുള്ള സംസ്ഥാന സർക്കാറിന്റെ ടെലിവിഷൻ അവാർഡും ഈ പരിപാടിയിലൂടെ ശ്രീരാമന് ലഭിച്ചു.
കലാകൗമുദി, മാതൃഭൂമി തുടങ്ങിയ ആനുകാലികങ്ങളിലൂടെ പ്രസിദ്ധീകൃതമായ വേറിട്ടകാഴ്ചകളുടെ ലിഖിതരൂപത്തിലൂടെയാണു ഇദ്ദേഹത്തിന്റെ സാഹിത്യപ്രവേശം. ഡി.സി. ബുക്ക്സ്, മാതൃഭൂമി തുടങ്ങിയ പ്രസാധകർ പ്രസിദ്ധീകരിച്ച വേറിട്ടകാഴ്ചകൾ, ഇതര വാഴ്വുകൾ എന്നിവയാണ് പ്രധാന രചനകൾ. 2008ൽ കേരള സാഹിത്യ അക്കാദമിയുടെ എൻഡോവ്മെന്റ് പുരസ്കാരം  നേടി.
രചിച്ച പുസ്തങ്ങൾ
പുറത്തേക്കുള്ള കണ്ണികൾ
വർഗ്ഗം:1953-ൽ ജനിച്ചവർ വർഗ്ഗം:ഫെബ്രുവരി 6-ന് ജനിച്ചവർ വർഗ്ഗം:മലയാളചലച്ചിത്രനടന്മാർ വർഗ്ഗം:തൃശ്ശൂർ ജില്ലയിൽ ജനിച്ചവർ വർഗ്ഗം:മലയാള ടെലിവിഷൻ നടന്മാർ
ബ്രഹ്മാനന്ദ ശിവയോഗി
അന്ധ വിശ്വാസങ്ങൾക്കും അനാചാരങ്ങൾക്കുമെതിരെ പൊരുതിയ കേരളത്തിലെ ഒരു സാമൂഹികപരിഷ്കർത്താവാണ് ബ്രഹ്മാനന്ദ ശിവയോഗി (26 ആഗസ്റ്റ് 1852 - 10 സെപ്തംപർ 1929).
ജീവിതരേഖ
പാലക്കാട് ജില്ലയിലെ ചിറ്റൂർ താലൂക്കിലെ കൊല്ലങ്കോട് കാരാട്ട് തറവാട്ടിൽ 1852 ആഗസ്ത് 26ന് ജനിച്ചു. ഗോവിന്ദൻകുട്ടിമേനോൻ എന്നായിരുന്നു പേര്. കൂടല്ലൂരിൽ നിന്നും സംസ്കൃത പഠനം പൂർത്തിയാക്കി. താവുക്കുട്ടി അമ്മയെ വിവാഹം ചെയ്തു. സംസ്‌കൃത പഠനത്തിനുശേഷം കാരാട്ട് ഗോവിന്ദ മേനോൻ എറണാകുളത്തേക്ക് മാറി അവിടെ ഒരു സംസ്‌കൃത അധ്യാപകനായി ചേർന്നു. ജോലി ചെയ്യവെ ബ്രഹ്മസമാജവുമായി ചേർന്ന് പ്രവർത്തിച്ചു. എറണാകുളത്ത് അദ്ദേഹം താമസിച്ചതും വ്യത്യസ്ത സംസ്കാരങ്ങളുള്ള ധാരാളം ആളുകളുമായി പരിചയവും അദ്ദേഹത്തിന്റെ കാഴ്ചപ്പാട് വിശാലമാക്കി. ഡോ. അയ്യത്തൻ ഗോപാലന്റെയും ബ്രഹ്മോസമാജിന്റെയും വിഗ്രഹാരാധനയും, നിരീശ്വരവാദ തത്വങ്ങളും അദ്ദേഹത്തെ വളരെയധികം സ്വാധീനിച്ചു, ദൈവത്തോടും മതത്തോടും പാരമ്പര്യത്തോടുമുള്ള അദ്ദേഹത്തിന്റെ മനോഭാവം അപ്പോഴേക്കും മന്ദഗതിയിലായിരുന്നു. താവുകുട്ടി അമ്മയെ വടവന്നൂരിൽ വച്ച് വിവാഹം കഴിച്ചു. സ്വന്തം കുടുംബത്തെ പരിപാലിക്കേണ്ടിവന്ന അദ്ദേഹം ഗണപത് ഹൈസ്കൂൾ എന്നറിയപ്പെടുന്ന കാലിക്കറ്റ് നേറ്റീവ് ഹൈസ്കൂളിൽ ഒരു സംസ്കൃത മുൻഷി ആയി തന്റെ കരിയർ ആരംഭിച്ചു, കോഴിക്കോട് താമസിച്ചത് അദ്ദേഹത്തിന്റെ ജീവിതത്തിലെ ഒരു വഴിത്തിരിവായിരുന്നു.
ഈ സമയത്ത് ബ്രഹ്മ സമാജത്തിന്റെ ഒരു ശാഖ കോഴിക്കോട് (1898) പ്രവർത്തിച്ചിരുന്നു, അത് സാമൂഹ്യ പരിഷ്കാരങ്ങൾക്കായുള്ള ഒരു സംഘടനയായിരുന്നു, ബ്രഹ്മസമാജത്തിൽ സംഘടിപ്പിച്ച ചർച്ചകളിൽ ഗോവിന്ദ മേനോൻ പങ്കെടുത്തു.ബ്രഹ്മസമാജത്തിലെ പതിവ് സന്ദർശകനായിരുന്ന അദ്ദേഹം, ഡോ. അയ്യത്താൻ ഗോപാലൻെറ അഭ്യർത്ഥനപ്രകാരം "ബ്രഹ്മസങ്കീർത്തനം" എന്ന പുസ്തകം എഴുതി.അദ്ദേഹത്തിന്റെ ആത്മീയവും സാഹിത്യപരവുമായ അറിവ് അംഗീകരിച്ചുകൊണ്ട് ഡോ. ഗോപാലൻ അദ്ദേഹത്തെ "ബ്രാഹ്മനന്ദ സ്വാമി" എന്ന് നാമകരണം നല്കി. അവരുടെ പ്രഭാഷണങ്ങൾ കേൾക്കാൻ അദ്ദേഹത്തിന് അവസരം ലഭിച്ചു. അത് സ്വാഭാവികമായും അദ്ദേഹത്തിൻെറ അറിവിനെ സമ്പന്നമാക്കി. വിഗ്രഹാരാധനയെ അവർ നിരസിച്ചത് അദ്ദേഹത്തെ വളരെയധികം സ്വാധീനിച്ചു. കോഴിക്കോട് താമസിക്കുന്നതിനിടെ ഇംഗ്ലീഷിലും പ്രാവീണ്യം നേടി. ജാതി എന്നത് അനാവശ്യമായ ഒരു സാമൂഹിക സ്ഥാപനമാണെന്ന് അദ്ദേഹം മനസ്സിലാക്കി. പരമ്പരാഗത ഹിന്ദു സമൂഹത്തിൽ നിന്ന് അദ്ദേഹം പതുക്കെ പുറത്തുവന്നു. തത്വശാസ്ത്രപരമായി അദ്ദേഹം ഹിന്ദു വിഭാഗത്തിൽ നിന്ന് മാറി. കോഴിക്കോട് ഗണപതി സ്കൂളിൽ നിന്ന് രാജിവച്ച അദ്ദേഹം അലത്തൂരിലെ ബോർഡ് മിഡിൽ സ്കൂളിൽ സംസ്കൃത മുൻഷിയായി ചേർന്നു. അപ്പോഴേക്കും അദ്ദേഹത്തെ "ബ്രാഹ്മനന്ദ സ്വാമികൾ" എന്ന പേരിൽ വ്യാപകമായി അറിയപ്പെട്ടുതുടങ്ങി.
സാമൂഹിക പ്രവർത്തനങ്ങൾ.
ക്രമേണ അദ്ദേഹം രാജയോഗ പരിശീലനം ആരംഭിച്ചു. ഈ സമയത്ത്, വിശുദ്ധ ജീവിതവും വസ്ത്രധാരണവും പൂർണ്ണമായും സ്വീകരിച്ച അദ്ദേഹം അലത്തൂരിലെ തന്റെ വസതിക്ക് സിദ്ധാശ്രമം എന്ന് പേരിട്ടു. 1907-ൽ ശിവയോഗി തന്റെ അദ്ധ്യാപന ജോലി നിർത്തി, ആത്മീയ ദൗത്യവുമായി ബന്ധപ്പെട്ട പ്രവർത്തനങ്ങളിൽ പൂർണ്ണമായും അർപ്പിച്ചു. 1907 ൽ അലാതൂരിൽ സിദ്ധാശ്രമം എന്ന ആത്മീയ സ്ഥാപനം സ്ഥാപിച്ചു. അലത്തൂരിൽ സ്ഥിരതാമസമാക്കിയ ശേഷം വിപ്ലവ പ്രവർത്തനങ്ങൾ ത്വരിതപ്പെടുത്തി. ആനന്ദമതം (ആനന്ദത്തിന്റെ മതം) ആരംഭിച്ച അദ്ദേഹം ആനന്ദ മതത്തിന്റെ ആശയങ്ങൾ പ്രചരിപ്പിക്കുന്നതിനായി കേരളത്തിന്റെ ചില ഭാഗങ്ങളിൽ പര്യടനം നടത്തി ‘ഒപ്പം സാമൂഹിക-മത വിരുദ്ധ ആചാരങ്ങൾക്കെതിരെ നിരന്തരമായ പോരാട്ടം നടത്തി. ഭാര്യ തവുകുട്ടിയമ്മ അദ്ദേഹത്തിന്റെ യഥാർത്ഥ ശിഷ്യനായിത്തീർന്നു, യോഗിനിമാത എന്ന പദവി ലഭിച്ചു.
“പഴയ കാലങ്ങളിൽ വിഗ്രഹാരാധനയ്ക്ക് അംഗീകാരമില്ലായിരുന്നു” എന്ന് മതഗ്രന്ഥങ്ങളിൽ നിന്നുള്ള ചില ഭാഗങ്ങളുമായി യുക്തിസഹമായ യോഗി ബ്രഹ്മാനന്ദ ശിവയോഗി വാദിച്ചു. അദ്ദേഹത്തിന്റെ സംസാരം പലരുടെയും അജ്ഞത തുടച്ചുമാറ്റി. ആധികാരിക ഗ്രന്ഥങ്ങളിൽ നിന്നുള്ള ഭാഗങ്ങളുടെ സഹായത്തോടെ അദ്ദേഹം ഉത്തരം നൽകി സ്ഥാപിച്ചു. ഈ പ്രസംഗത്തിലൂടെ വിഗ്രഹാരാധനയ്‌ക്കെതിരായ തന്റെ പുരോഗമന ആശയങ്ങളെയും നടപ്പാക്കാനുള്ള പദ്ധതികളെയും പ്രശംസ പിടിച്ചുപറ്റി, മലബാറിന്റെ വിവിധ ഭാഗങ്ങളിൽ നിന്നും ശിഷ്യന്മാരെയും അനേകം അനുയായികളെയും നേടി, വാഗ്‌ഭടാനന്ദൻ അവരിൽ‌ ഒരാളായിരുന്നു. പ്രസംഗം കേട്ട ശേഷം സ്വാമിയുടെ പ്രഭാഷണ ശേഷിയിലും ആനന്ദമാത, രാജയോഗ ധ്യാനത്തിലും ആകൃഷ്ടനായ അദ്ദേഹം ശിവയോഗിയിയുടെ ശിഷ്യനായി ചേർന്നു.
ഒരു സാമൂഹ്യ പരിഷ്കർത്താവ് എന്ന നിലയിൽ ശിവയോഗി അന്ധവിശ്വാസങ്ങളിൽ നിന്നും അജ്ഞതയിൽ നിന്നും സ്വയം മോചിപ്പിക്കാൻ ജനങ്ങളെ ബോധവൽക്കരിച്ചു, അദ്ദേഹം ഒരു സംസ്‌കൃത പണ്ഡിതനായിരുന്നിട്ടും, സമൂഹത്തിലെ യഥാർത്ഥ അവസ്ഥയെക്കുറിച്ച് സാധാരണക്കാരെ ബോധവാന്മാരാക്കുന്നതിന് ലളിതമായ മലയാളമാണ് പ്രാദേശിക ഭാഷയായത്. അന്ധവിശ്വാസങ്ങളും ദുഷിച്ച ആചാരങ്ങളും സാധാരണക്കാരെ സ്വാധീനിച്ചുവെന്ന് ബ്രാഹ്മണന്ദ ശിവയോഗി വിശ്വസിച്ചു .മനുഷ്യന്റെ യഥാർത്ഥ സാർവത്രിക മതം "ആനന്ദം" മാത്രമാണെന്ന അറിവിലൂടെ മതപരമായ വൈരാഗ്യവും ,ദുരിതവും അവസാനിപ്പിക്കാൻ കഴിയുമെന്നും വിശ്വസിച്ചു. ശിവായോഗിയുടെ നേരിട്ടുള്ള ശിഷ്യന്മാരുടെ നേതൃത്വത്തിൽ വി. രാമ വാരിയർ ശിവയോഗിയുടെ തത്ത്വങ്ങൾ പ്രചരിപ്പിക്കാൻ തുടങ്ങി. എല്ലാ നവോത്ഥാന നേതാക്കളെയും പോലെ, വിദ്യാഭ്യാസത്തിന്റെ പ്രാധാന്യവും പ്രത്യേകിച്ച് സ്ത്രീ വിദ്യാഭ്യാസത്തിന്റെ പ്രാധാന്യവും അദ്ദേഹം ഉൂന്നിപ്പറഞ്ഞു. ശിവയോഗി നിരവധി പണ്ഡിത ആധികാരിക ഗ്രന്ഥങ്ങൾ കൊണ്ടുവന്നു വായിച്ചു. സംസ്കൃത ഗ്രന്ഥങ്ങൾ പഠിക്കുകയും വ്യാഖ്യാനിക്കുകയും ചെയ്തു. ഉദാഹരണങ്ങളും യുക്തിയും ഉപയോഗിച്ച് അദ്ദേഹം തെളിയിച്ച ആധികാരിക സത്യങ്ങൾ, നിത്യമായ ആനന്ദത്തിന്റെ വിജയം, യഥാർത്ഥ സന്തോഷം മനസ്സിന്റെ സമാധാനമാണ്, പ്രധാന വിജയം മനസ്സിനെതിരെയുള്ള വിജയമാണ്, അഹിംസയാണ് നീതിയുടെ പ്രധാന രൂപം, ആചാരങ്ങൾ ത്യാഗങ്ങൾ അജ്ഞത സൃഷ്ടിക്കുന്നു, സന്തോഷം സ്വതസിദ്ധമാണ്.
അന്ധമായി പിന്തുടരുന്ന തത്വങ്ങളും പ്രവർത്തനങ്ങളും നിരസിക്കുന്നതിനും പുതിയ പുരോഗമന ചിന്തകളുടെയും തത്വങ്ങളുടെയും രൂപീകരണത്തിനും കാരണമായി. അതിന്റെ അടിസ്ഥാനത്തിൽ, ജാതിവ്യവസ്ഥ, തൊട്ടുകൂടായ്മ, വിഗ്രഹാരാധന, ക്ഷേത്രത്തെ അടിസ്ഥാനമാക്കിയുള്ള ആചാരങ്ങൾ, മൃഗബലി, അന്ധവിശ്വാസങ്ങൾ, സ്ഥാപനവൽക്കരിക്കപ്പെട്ട മതം എന്നിവ എതിർക്കുകയും എല്ലാ മനുഷ്യരും തുല്യരാണെന്ന അവബോധം വികസിപ്പിക്കുകയും ചെയ്തു. യുക്തിസഹമായ ഒരു ബുദ്ധി എന്ന നിലയിൽ, ദരിദ്രരും അവഗണിക്കപ്പെട്ടവരും വിവരമില്ലാത്തവരുമായ സാധാരണക്കാരന്റെ രക്ഷയ്‌ക്കായി അദ്ദേഹം നിലകൊള്ളുകയും അവരെ സാർവത്രിക സാഹോദര്യത്തിലേക്ക് ഉയർത്തുകയും ചെയ്തു.അദ്ദേഹം ഗ്രാമങ്ങൾ സന്ദർശിക്കുകയും അന്ധവിശ്വാസങ്ങൾ ഉപേക്ഷിക്കേണ്ടതിന്റെ ആവശ്യകത സാധാരണക്കാർക്ക് വിശദീകരിക്കുകയും ചെയ്തു. എഴുത്തുകാരനെന്ന നിലയിലും പ്രാസംഗികനെന്ന നിലയിലും അദ്ദേഹം ജനപ്രിയനായി. ഗ്രാമങ്ങളിൽ അദ്ദേഹത്തിന്റെ വിപ്ലവ പ്രചരണം എളുപ്പമുള്ള കാര്യമായിരുന്നില്ല.
ബ്രഹ്മാനന്ദ ശിവയോഗി ആനന്ദ മഹാസഭ സ്ഥാപിച്ചു. വിഗ്രഹാരാധനക്കെതിരായും ജാതി സമ്പ്രദായത്തിനെതിരായും ശക്തിയായി വാദിച്ചയാളാണ് ശിവയോഗി ബ്രഹ്മാനന്ദ ശിവയോഗി 1929 സപ്തംപർ 10 ന് അന്തരിച്ചു.
ആനന്ദമതം
ഭക്തിയോഗത്തെയോ കർമയോഗത്തെയോ ആനന്ദമതം അംഗീകരിക്കുന്നില്ല. മറിച്ച്, രാജയോഗത്തെ അംഗീകരിക്കുകയും ചെയ്യുന്നു. പുനർജൻമത്തെയോ മുജ്ജന്മത്തെയോ ആനന്ദാദർശം അംഗീകരിക്കുന്നില്ല. സ്വർഗനരകങ്ങളും പരിഗണനാർഹങ്ങളല്ല. മനസ്സിന്റെ ശാന്തി സ്വർഗവാസവും അശാന്തി നരകവുമാണ്. വേറെ സ്വർഗനരകങ്ങളില്ല.
ആനന്ദമഹാസഭ
ആനന്ദമത പ്രചാരണത്തിനുള്ള ആനന്ദമഹാസഭ രൂപം കൊള്ളുന്നത് 1918 ലാണ്. 1918 ഏപ്രിൽ 21,22 എന്നീ തീയതികളിൽ കേരളത്തിന്റെ എല്ലാ ഭാഗങ്ങളിൽ നിന്നും സിലോണിൽ നിന്നുമുള്ള സമാജം പ്രതിനിധകളുടെ സമ്മേളനം സിദ്ധാശ്രമത്തിൽനചേർന്ന് ആനന്ദമഹാസഭ എന്ന സംഘടനയ്ക്ക് രൂപം കൊടുത്തു. യാഗം, വ്രതം, തീർത്ഥാടനം, ഭിക്ഷാടനം, വിഗ്രഹാരാധന തുടങ്ങിയ കർമ്മങ്ങൾ അനുഷ്ഠിക്കുന്നത് അജ്ഞത മൂലമാണെന്നും സ്വർഗ പ്രാപ്തിയോ മുക്തിയോ മരണാനന്തരമല്ല, ജീവിതകാലത്തു തന്നെ നമുക്കുണ്ടാക്കാമെന്നും അദ്ദേഹം യുക്തിപൂർവം വാദിച്ചു. മനുഷ്യ സമുദായത്തെ ഹിന്ദുക്കൾ, മുഹമ്മദർ, ക്രൈസ്തവർ എന്നിങ്ങനെ മതത്തിൻറെ അടിസ്ഥാനത്തിൽ വേർതിരിച്ചു നിർത്തുന്നതു ശരിയല്ല, പ്രാണികളെ കൊന്നു തിന്നാതെയും ബലി അർപ്പിക്കാതെയും ജീവിക്കുക തുടങ്ങിയ ആശയങ്ങളും അദ്ദേഹം പ്രചരിപ്പിച്ചു. 1893-ൽ ആലത്തൂരിൽ സിദ്ധാശ്രമം സ്ഥാപിച്ചു.
വിഗ്രഹാരാധനയോട് ശക്തമായ എതിർപ്പുണ്ടായിരുന്ന ശിവയോഗി അതിനെ യുക്തിയുക്തം എതിർത്ത്, രാജയോഗത്തിലേക്ക്‌ എല്ലാവരുടെയും ശ്രദ്ധയെ ക്ഷണിച്ചു. വിഗ്രഹാരാധനാ ഖണ്ഡനം എന്ന ഈ ഗ്രന്ഥത്തിൽ അദ്ദേഹം എഴുതി :
കുട്ടികൾക്ക് ചെറിയ കുപ്പായം വേണം, വലിയ കുപ്പായം പറ്റുകയില്ല. അപ്രകാരം അല്പബുദ്ധികൾക്ക് വിഗ്രഹാരാധന വേണം, അല്ലാതെ അവർക്ക് ബ്രഹ്മധ്യാനത്തിന് കഴിയുകയില്ല എന്ന് ചിലർ വാദിക്കുന്നു. ഇത് കുട്ടികൾക്ക് കാണാൻ ഒരു ചെറിയ സൂര്യൻ വേണം, വലിയ സൂര്യന്റെ വെളിച്ചം നോക്കിയാൽ കാണുകയില്ല എന്ന് പറയുന്നതുപോലെ അസംബന്ധമാകുന്നു.
പുറം കണ്ണികൾ
വർഗ്ഗം:കേരളത്തിലെ സാമൂഹിക സാംസ്കാരിക നായകൻ‌മാർ വർഗ്ഗം:കേരളത്തിലെ സാമൂഹ്യ നവോത്ഥാന നായകർ വർഗ്ഗം:1852-ൽ ജനിച്ചവർ
കരടികളി
thumb|വലത്ത്‌|കൊല്ലത്തു നടന്ന വിക്കി സംഗമോത്സവം 2011 ൽ കവി [[കുരീപ്പുഴ ശ്രീകുമാർ അവതരിപ്പിച്ച കരടിപ്പാട്ട്]] ഓണക്കാലത്ത് കൊല്ലം,കായംകുളം ഭാഗങ്ങളിൽ നടക്കുന്ന നാടൻ കലയാണ് കരടികളി. ഓണസന്ധ്യയിൽ, വീട്ടുമുറ്റങ്ങളിലാണ് ഇത് അരങ്ങേറുന്നത്. കരടിയും വേട്ടക്കാരുമാണ് പ്രധാന കഥാപാത്രങ്ങൾ. ഒരു യുവാവിന്റെമേൽ വാഴക്കരിയിലയും ഈർക്കിൽ കളഞ്ഞ ഓലയും കെട്ടി അലങ്കരിച്ച് ഭാരം കുറഞ്ഞ പാലത്തടികൊണ്ടു നിർമിച്ച കരടിത്തല മുഖത്തുറപ്പിക്കുന്നു. കാലുറയും തൊപ്പിയും മരത്തിലുണ്ടാക്കിയെടുത്ത തോക്കുമായി തനിസായിപ്പിന്റെ വേഷത്തിലാണ് വേട്ടക്കാർ വരുന്നത്. കരടിപ്പാട്ടുകാരും താളക്കാരും അടങ്ങുന്ന സംഘം കരടിയെയും വേട്ടക്കാരനെയും അനുഗമിക്കുന്നു. നാടൻ വാദ്യോപകരണങ്ങളായ കൈമണി, ഗഞ്ചിറ തുടങ്ങിയവയും കൈത്താളവുമാണ് പിന്നണിയിൽ. ആദ്യം താളത്തിനൊപ്പിച്ചുള്ള കരടിയുടെ ചുവടുവയ്പാണ്. ചിലയിടങളിൽ കമുകിൻപാള കൊണ്ട് മുഖംമൂടി വച്ചാണു കരടി കളിക്കുന്നത്. പിന്നീടു പാട്ടുതുടങ്ങുന്നു.
കരടിപ്പാട്ടുകൾ വാമൊഴിയായി തലമുറകൾ കൈമാറി വന്നവയാണ്.
പാലോലി വാദ്ധ്യാർ എന്ന പ്രാചീന കവിയും അതിന് ശേഷം മണക്കാട്ട് കണ്ണൻ പിള്ളയെപ്പോലുള്ള കവികളും കരടിപ്പാട്ടുകൾ രചിച്ചിട്ടുണ്ട്. മനോഹരമായ വായ്ത്താരിയും താളവും കരടികളുടെ താളാത്മകമായ ചുവടുവയ്പുകളുമാണ് ഈ നാടൻ കലയെ ആകർഷകമാക്കുന്നത്.....
ഏറെക്കുറെ അന്യം നിന്ന കരടികളിയെ പുനരുജ്ജീവിപ്പിക്കാൻ പുതിയ തലമുറ താല്പര്യം കാണിക്കുന്നു എന്നത് ശ്രദ്ധേയമാണ്. കൊല്ലം ജില്ലയിലെ അരിനല്ലൂർ ഗ്രാമത്തിലടക്കം ഇത്തരം ഒരു മുന്നേറ്റം നടക്കുന്നുണ്ട്.
കരടികളിപ്പാട്ടുകൾ
കരടിപ്പാട്ടിൽ ഏകതാളമേയുള്ളൂ. താനിന്നെ താനിന്നെ തന്നാന തന, താനിന്നെ താനായി തനാന്ന എന്ന വായ്ത്താരിയാണ് പാട്ടിന് അകമ്പടി. കാട്ടിൽ കിടന്നൊരു കള്ളക്കരടിയെ കൂട്ടിലാക്കി ഞങ്ങൾ കൊണ്ടുവന്നു ഉണ്ടകിട്ടും പിന്നെ അവലുകിട്ടും പിന്നെ വെള്ളിപ്പണത്തിന്മേലൊന്നു കിട്ടും ഇങ്ങനെ കരടിപ്പാട്ടുതുടങ്ങി പുരോഗമിക്കുന്നു. നാട്ടുപാട്ടു കവികളുടെ ക്ഷിപ്രകവിതകളും ഈ സന്ദർഭത്തിൽ പിറക്കുന്നു. ഓച്ചിറെച്ചെന്നു കിഴക്കോട്ടു നോക്കുമ്പോൾ മാധവി എന്നൊരു വേലക്കാരി മൂക്കും തൊളച്ചിട്ടു തൊണ്ണാനും കെട്ടീട്ടു, കണ്ടോടീ നാത്തൂനേ മൂക്കിത്തൊണ്ണാൻ
''പട്ടി കടിക്കല്ലേ വീട്ടുകാരേ ഞങ്ങൾ ഓണം കളിക്കുവാൻ വന്നതാണേ കാട്ടിൽ കിടന്നൊരു കള്ളക്കരടിയെ പാട്ടിലാക്കി ഞങ്ങൾ കൊണ്ടു വന്നു താനിന്നെ താനിന്നെ തന്നാന തന താനിന്നെ താനായി തനാന്ന കരടിക്കരപ്പണം ഞങ്ങക്കരപ്പണം അങ്ങനെ ഒരു പണം തന്നിടേണം ഓണം വന്നിങ്ങു തലയിൽ കേറി പിന്നെ മീനാച്ചി പെണ്ണു കലമ്പിടുന്നു തെക്കേപ്പെരയിലറയിലിരിക്കുന്ന എട്ടുപത്തുണ്ടയും കോടിമുണ്ടും താനിന്നെ താനിന്നെ തന്നാന തന താനിന്നെ താനായി തനാന്ന '' തുടങ്ങിയ നർമ്മ ചിന്തകൾ ഇങ്ങനെയുണ്ടാകുന്നതാണ്. പാട്ടിന്റെയും കൊട്ടിന്റെയും കളിയുടെയും അവസാനം, വെക്കെടാ വെടിവെയ്‌ക്കെടാ, ലാക്കുനോക്കിവെയ്‌ക്കെടാ എന്ന നിർദ്ദേശം വരുമ്പോൾ കരടിയെ വേട്ടക്കാരൻ വെടിവച്ചിടുന്നതോടെ കളിപൂർണമാകുന്നു.
സ്വാമിനാരായൺ
ലഘുചിത്രം| സ്വാമിനാരായണന്റെ ജനനം: സ്വാമിനാരായണനും അമ്മ ഭക്തിമാതയും. സ്വാമിനാരായണൻ ( IAST : ', 3 ഏപ്രിൽ 1781  - 1 ജൂൺ 1830), അഥവാ സഹജാനന്ദ സ്വാമി''' എന്നറിയപ്പെടുന്ന ഘനശ്യാം പാണ്ഡേ ഒരു യോഗിയും അവധൂതനും ആയിരുന്നു, അദ്ദേഹത്തിന്റെ ജീവിതം   ധർമ്മം, അഹിംസ  കൂടാതെ ബ്രഹ്മഛര്യം തുടങ്ങിയ ഹിന്ദു കീഴ്വഴക്കങ്ങളുടെ പുനരുദ്ധാരണത്തിനു കാരണമായി. അനുയായികൾ അദ്ദേഹത്തിന്റെ ദൈവത്തിന്റെ അവതാരമായി വിശ്വസിക്കുന്നു.
കരടികളി
പുനരുജ്ജീവന ശ്രമങ്ങൾ
ഒരു കാലത്ത് സജീവമായിരുന്ന കരടികളി സംഘങ്ങളും പാട്ടുകളും ഇന്ന് നഷ്ടപ്പെട്ടു പോയി. കരടികളിയുടെ പുനരുദ്ധാരണവും കരടിപ്പാട്ടുകളുടെ ശേഖരണവും ലക്ഷ്യമിട്ട് കൊല്ലംതേവലക്കര അരിനല്ലൂരിൽ ജവാഹർ ലൈബ്രറി കരടികളിസംഘം പ്രവർത്തിക്കുന്നുണ്ട്. ജവാഹർ ലൈബ്രറിയും കരടികളിസംഘവും ചേർന്ന് കരടികളിയുടെ വീഡിയോ ഡോക്യുമെന്റേഷൻ നടത്തി സി.ഡി.യും കരടിപ്പാട്ടുകൾ സമാഹരിച്ച് പുസ്തകവും ഇറക്കിയിട്ടുണ്ട്.
സ്വാമിനാരായൺ
1781 ൽ ഇന്ത്യയിലെ ഉത്തർപ്രദേശിലെ ചപയ്യയിലാണ് ഘൻശ്യാം പാണ്ഡെ അഥവാ സ്വാമിനാരായണൻ ജനിച്ചത്. 1792 ൽ അദ്ദേഹം 11 വയസ്സുള്ളപ്പോൾ ഇന്ത്യയിലുടനീളം ഏഴ് വർഷത്തെ തീർത്ഥാടനം ആരംഭിച്ചു, നീലകാന്ത് വർണി എന്ന പേര് സ്വീകരിച്ചു. ഈ യാത്രയിൽ അദ്ദേഹം ക്ഷേമ പ്രവർത്തനങ്ങൾ നടത്തി. 9 വർഷവും 11 മാസവും ഈ യാത്രയ്ക്ക് ശേഷം 1799 ൽ ഗുജറാത്ത് സംസ്ഥാനത്ത് താമസമാക്കി. 1800 ൽ അദ്ദേഹത്തിന്റെ ഗുരു സ്വാമി രാമനന്ദ ഉദ്ധവ സമ്പ്രദായത്തിലേക്ക് തുടക്കമിടുകയും അദ്ദേഹത്തിന് സഹജാനന്ദ് സ്വാമി എന്ന പേര് നൽകുകയും ചെയ്തു. 1802-ൽ അദ്ദേഹത്തിന്റെ ഗുരു മരണത്തിന് മുമ്പ് ഉദ്ദവ് സമ്പ്രദായത്തിന്റെ നേതൃത്വം അദ്ദേഹത്തിന് കൈമാറി. സഹജനന്ദ് സ്വാമി ഒരു സമ്മേളനം നടത്തി സ്വാമിനാരായണ മന്ത്രം പഠിപ്പിച്ചു. ഈ സമയം മുതൽ അദ്ദേഹം സ്വാമിനാരായണൻ എന്നറിയപ്പെട്ടു. ഉദ്ദവ് സമ്പ്രദാം സ്വാമിനാരായണ സമ്പ്രദേ എന്നറിയപ്പെട്ടു.
കരടികളി
പുറം കണ്ണികൾ
വീഡിയോ
സ്വാമിനാരായൺ
സ്വാമിനാരായണൻ ബ്രിട്ടീഷ് രാജുമായി നല്ല ബന്ധം വളർത്തിയെടുത്തു. ഹിന്ദു വിഭാഗങ്ങളിൽ നിന്ന് മാത്രമല്ല, ഇസ്ലാമിൽ നിന്നും സൊരാഷ്ട്രിയൻ മതത്തിൽനിന്നും നിന്നും അദ്ദേഹത്തിന് അനുയായികളുണ്ടായിരുന്നു. തന്റെ ജീവിതകാലത്ത് ആറ് ക്ഷേത്രങ്ങൾ നിർമ്മിച്ച അദ്ദേഹം തത്ത്വചിന്ത പ്രചരിപ്പിക്കാൻ 500 അതിവർണാശ്രമികളെ നിയമിച്ചു. 1826 ൽ സ്വാമിനാരായണൻ സാമൂഹ്യ തത്ത്വങ്ങളുടെ പുസ്തകം ശിക്ഷാപത്രി എഴുതി. 1830 ജൂൺ 1 ന്‌ അദ്ദേഹം അന്തരിച്ചു. ഗുജറാത്തിലെ ഗദ്ദഡയിൽ ഹിന്ദു ആചാരപ്രകാരം സംസ്‌കരിച്ചു. മരിക്കുന്നതിനുമുമ്പ്, സ്വാമിനാരായണൻ തന്റെ ദത്തെടുത്ത മരുമക്കളെ ആചാര്യന്മാരായി നിയമിച്ചു. സ്വാമി നാരായണൻ സ്ത്രീകൾക്ക് വേണ്ടി സമൂഹത്തിൽ ചില പരിഷ്കാരങ്ങൾ നടത്തുന്നതിനായി ശ്രമിച്ച വ്യക്തിയായാണ്  അറിയപ്പെടുന്നത് ദരിദ്രൻ കൂടാതെ അക്രമരഹിത പ്രകടനം യജ്ഞസ് വൻതോതിൽ യജ്ഞങ്ങളും അദ്ദേഹം നടത്തി.
ഘനശ്യാമിന്റെ ബാല്യം
ലഘുചിത്രം|150x150ബിന്ദു| ധർമ്മദേവ് ഘാൻശ്യാമിനെ വേദം പഠിപ്പിക്കുന്നു 1781 ഏപ്രിൽ 3 ന് (ചൈത്ര സുദ് 9, സംവത് 1837)ഇന്ത്യയിൽ ഉത്തർപ്രദേശിലെ ചപയ്യയിൽ അയോദ്ധ്യയ്ക്കടുത്തുള്ള ഒരു ഗ്രാമത്തിൽ ഹിന്ദി സംസാരിക്കുന്ന പ്രദേശത്താണ് സ്വാമിനാരായണൻ ജനിച്ചത്. ജനിച്ചത് ബ്രാഹ്മണൻ അല്ലെങ്കിൽ പൗരോഹിത്യ ജാതി സര്വരിയ എന്ന വിഭാഗത്തിലാണ്. , സ്വമിനരയണൺറ്റെ മാതാപിതാക്കൾ, ഹരിപ്രസാദ് പാണ്ഡെ (പിതാവ്, പുറമേ ധര്മദെവ് അറിയപ്പെടുന്നു) പ്രെമവതി പാണ്ഡെ (അമ്മ, പുറമേ ഭക്തിമത ആൻഡ് മൂർത്തിദേവി എന്നറിയപ്പെടുന്നു) അദ്ദേഹത്തിനുഘംശ്യമ് പാണ്ഡെ എന്ന നാമകരണം ചെയ്തു. സ്വാമിനാരായണനു ജനനം ഹിന്ദു ഉത്സവമ്മായ  രാമ രാംനവമി ശ്രീരാമനറ്റെ ജന്മദിനവുമായി ഒത്തുപോകുന്നു. . ചൈത്ര മാസത്തിലെ (മാർച്ച്-ഏപ്രിൽ) വാക്സിംഗ് ചന്ദ്രന്റെ രണ്ടാഴ്ചയിലെ ഒൻപതാമത്തെ ചാന്ദ്ര ദിനം സ്വാമിനാരായണ അനുയായികൾ രാമ നവാമിയും സ്വാമിനാരായണ ജയന്തിയും ആയി ആഘോഷിക്കുന്നു. ഈ ആഘോഷം അനുയായികൾക്കായി ഒരു ആചാരപരമായ കലണ്ടറിന്റെ തുടക്കവും അടയാളപ്പെടുത്തുന്നു. സ്വാമിനാരായണന് ഒരു ജ്യേഷ്ഠൻ രാംപ്രതാപ് പാണ്ഡെ, ഒരു ഇളയ സഹോദരൻ ഇച്ചരം പാണ്ഡെ എന്നിവരുണ്ടായിരുന്നു. ഏഴാമത്തെ വയസ്സിൽ വേദങ്ങൾ, ഉപനിഷത്തുകൾ, പുരാണങ്ങൾ, രാമായണം, മഹാഭാരതം എന്നിവയുൾപ്പെടെയുള്ള തിരുവെഴുത്തുകളിൽ അദ്ദേഹം പ്രാവീണ്യം നേടിയിട്ടുണ്ട്.
നീലകാന്ത് വർണിയായി യാത്ര ചെയ്യുന്നു
ഇടത്ത്‌|ലഘുചിത്രം|202x202ബിന്ദു| യാത്രയ്ക്കിടെ നീലകാന്ത് വർണി മാതാപിതാക്കളുടെ മരണശേഷം, ഗാൻഷ്യം പാണ്ഡെ 1792 ജൂൺ 29 ന് (ആഷാദ് സുദ് 10, സംവത് 1849) 11 ആം വയസ്സിൽ വീട്ടിൽ നിന്ന് ഇറങ്ങി. യാത്രയ്ക്കിടെ അദ്ദേഹം നീലകാന്ത് വർണി എന്ന പേര് സ്വീകരിച്ചു. ഹിന്ദു തത്ത്വചിന്തയിലെ നാല് പ്രാഥമിക വിദ്യാലയങ്ങളായ വേദാന്തം, സംഖ്യ, യോഗ, പഞ്ചരാത്ര എന്നിവയെക്കുറിച്ച് ശരിയായ ധാരണയുള്ള ഒരു ആശ്രമം അല്ലെങ്കിൽ സന്യാസിമഠം തേടി നീലകാന്ത് വർണി ഇന്ത്യയിലും നേപ്പാളിലും സഞ്ചരിച്ചു. അത്തരമൊരു ആശ്രമം കണ്ടെത്തുന്നതിന്, അടിസ്ഥാന വൈഷ്ണവ വേദാന്ത വിഭാഗങ്ങളെക്കുറിച്ച് നീലകാന്ത് വർണി ഇനിപ്പറയുന്ന അഞ്ച് ചോദ്യങ്ങൾ ചോദിച്ചു:
യാത്രയ്ക്കിടെ, ഗോപാൽ യോഗി എന്ന വയോധികനായ യജമാനന്റെ മാർഗനിർദ്ദേശപ്രകാരം 9 മാസ കാലയളവിൽ നീലകാന്ത് വർണി അസ്തംഗ യോഗ (എട്ട് മടങ്ങ് യോഗ) നേടി. നേപ്പാളിൽ, അദ്ദേഹം റാണ ബഹദൂർ ഷായെ സന്ദർശിക്കുകയും വയറ്റിലെ അസുഖം ഭേദമാക്കുകയും ചെയ്തു. തൽഫലമായി, രാജാവ് ജയിലിലടച്ച സന്ന്യാസിമാരെല്ലാം മോചിപ്പിച്ചു. പുരിയിലെ ജഗന്നാഥ ക്ഷേത്രവും ബദരീനാഥ്, രാമേശ്വരം, നാസിക്, ദ്വാരക, പാണ്ഡാർപൂർ എന്നിവിടങ്ങളിലെ ക്ഷേത്രങ്ങളും നീലകാന്ത് വർണി സന്ദർശിച്ചു.
1799 ൽ, ഏഴ് വർഷത്തെ യാത്രയ്ക്ക് ശേഷം, യോഗിയായി നീലകാന്തിന്റെ യാത്ര ഒടുവിൽ ഗുജറാത്തിലെ ജുനാഗഡ് ജില്ലയിലെ ലോജ് എന്ന ഗ്രാമത്തിൽ സമാപിച്ചു. ആരാത് ൽ, പീഠഭൂമിയിലാണ് വര്നി കൂടിക്കാഴ്ച മുക്തനംദ് സ്വാമി, ഒരു മുതിർന്ന ശിഷ്യനായ രാമാനന്ദ് സ്വാമി. നീലകാന്തിനേക്കാൾ ഇരുപത്തിരണ്ട് വയസ്സ് കൂടുതലുള്ള മുക്താനന്ദ് സ്വാമി അഞ്ച് ചോദ്യങ്ങൾക്ക് നീലകാന്തിന്റെ സംതൃപ്തിക്ക് ഉത്തരം നൽകി. ഗുജറാത്തിലെത്തി ഏതാനും മാസങ്ങൾക്കുശേഷം കണ്ടുമുട്ടിയ രാമാനന്ദ സ്വാമി യെ കാണാനുള്ള അവസരത്തിനായി നിൽക്കാൻ നീലകാന്ത് തീരുമാനിച്ചു. ഈ കാലയളവിൽ, തന്റെ അമ്മമാരുടെ മാംസവും രക്തവും ശരീരത്തിൽ നിന്ന് ഉന്മൂലനം ചെയ്യാൻ കഠിനമായ തപസ്സുചെയ്തതായി അദ്ദേഹം പിന്നീട് വചനാമൃതത്തിൽ അവകാശപ്പെട്ടു, അങ്ങനെ കുടുംബവുമായുള്ള ശാരീരിക അടുപ്പത്തിന്റെ അടയാളം പൂർണ്ണമായും നീക്കം ചെയ്യപ്പെട്ടു.
സഹജാനന്ദ സ്വാമിയായി നേതൃത്വം
ലഘുചിത്രം| സ്വാമിനാരായണന്റെ പരമ്പരാഗത ഐക്കണോഗ്രാഫിക്കൽ ഛായാചിത്രം പഞ്ച- തത്ത്വ ങ്ങളുടെ (അഞ്ച് ശാശ്വത ഘടകങ്ങൾ) മെറ്റാഫിസിക്കൽ, എപ്പിസ്റ്റമോളജിക്കൽ സങ്കല്പങ്ങളെക്കുറിച്ചുള്ള ആശയങ്ങളൂം നീലകാന്തിന്റെ മാനസികവും ശാരീരികവുമായ അച്ചടക്കവും രാമാനന്ദ് സ്വാമി യുടെ മുതിർന്ന സാധുക്കളെ പ്രചോദിപ്പിച്ചു.
1800 ഒക്ടോബർ 20 ന് രാമണന്ദ് സ്വാമിയിൽ നിന്ന് നീലകാന്ത് വർണിക്ക് സന്യാസ സമാരംഭം ലഭിച്ചു, അതോടെ അദ്ദേഹത്തിന്റെ പുതിയ പദവി സൂചിപ്പിക്കുന്നതിന് സഹജനന്ദ് സ്വാമി, നാരായണ മുനി എന്നീ പേരുകൾ ലഭിച്ചു.